|  |
| --- |
| **Mwongozo wa Mahojiano wa Kutathmini Ushiriki wa Mwanajamii Anayejitolea katika Usimamizi wa Kesi** |

**Ufafanuzi:** Mwongozo wa Mahojiano hutoa muhtasari wa maswali muhimu yanayonafaa kuzingatiwa kwa programu ambazo kwa sasa zinawahusisha wanajamii wanaojitolea katika usimamizi wa kesi. Chombo hiki kinapaswa kutumiwa na mtu anayeongoza mchakato wa tathmini, ambaye anaweza kuwa meneja wa ulinzi wa watoto, mtoa nasaha au mshauri.

**Madhumuni ya Chombo:** kuelewa ushiriki wa sasa wa wanajamii wanaojitolea katika usimamizi wa kesi, kutambua changamoto, utendakazi mwema na fursa.

**Wakati wa kutumia chombo hiki:** chombo cha mwongozo wa mahojiano ni cha mashirika ambayo tayari yanashirikisha wanajamii wanaojitolea. Kulingana na matokeo ya mahojiano haya kama sehemu ya awamu ya tathmini na uchanganuzi, timu inapaswa kujipanga vizuri ili kupiga hatua inayofuata katika seti ya vyombo vya Mwanajamii Anayejitolea, "Amua."

**Mwongozo:** mahojiano yanapaswa kuendeshwa na meneja wa ulinzi wa watoto au afisa anayeongoza shughuli za usimamizi wa kesi. Ni muhimu kusisitiza kwamba mahojiano sio tathmini ya programu, lakini ni mbinu ya kujifunza jinsi watu wanaojitolea wanavyohusika katika usimamizi wa kesi.

Mhoji anapaswa kupitia, kuongeza, kuondoa na kurekebisha maswali katika mwongozo ili kuhakikisha kuwa anapata taarifa zinazohitajika katika muktadha huu. Haipendekezwi kufanya mahojiano kwa zaidi ya saa moja na ni muhimu mazungumzo yafanyike katika sehemu ya faragha, ya siri.

**Mwongozo wa Mahojiano wa Kutathmini Ushiriki wa Mwanajamii Anayejitolea katika Usimamizi wa Kesi**

**Kufungua Mahojiano**

Toa maelezo kuhusu kwa nini mahojiano yanaendeshwa na umshukuru mhojiwa kwa kujiunga.

*"Tungependa kupata tafakari zako za kweli na za wazi kuhusu utendakazi mwema na changamoto za kawaida. Tunaweza kusitisha mahojiano wakati wowote; na ninaomba unijulishe ikiwa swali langu lolote haliko wazi*

*Tutatumia neno* ***wanaojitolea*** *katika* *mazungumzo yote kurejelea* *wanajamii* *wanaojishughulisha na masuala ya usimamizi wa kesi katika miktadha ya kibinadamu.*

*Kutokana na mazungumzo haya, pamoja na sehemu nyinginezo za tathmini, tunapaswa kuwa na uwezo wa kuamua ni changamoto zipi na fursa za jinsi tunavyoweza kuwashirikisha kimaadili wanajamii wanaojitolea katika usimamizi wa kesi katika muktadha huu.”*

|  |  |
| --- | --- |
| Jina |  |
| Baruapepe |  |
| Je, jukumu lako ni lipi katika timu ya Ulinzi wa Watoto katika nafasi yako? |  |
| Umekuwa katika nafasi hiyo kwa muda gani? |  |

**Maswali ya Mahojiano**

|  |  |
| --- | --- |
| 1. **Usuli** | **Madokezo kutoka kwa Mhoji** |
| Tafadhali, unaweza kuelezea programu ya Ulinzi wa Watoto katika nafasi yako? |  |
| 1. **Maelezo ya Jumla kuhusu Watu Wanaojitolea** | **Madokezo kutoka kwa Mhoji** |
| Cheo  Unawaitaje wanajamii wanaojitolea katika programu yako?  Je, kuna aina tofauti za wanajamii wanaojitolea?  Wanarejelewa kwa jina lipi?  Kwa nini wanarejelewa kwa jina hilo? |  |
| Malipo  Je, watu wanaojitolea hupewa motisha kwa njia ya fedha, posho au bidhaa nyinginezo?  Kiasi gani?  Maoni yao ni yapi kuhusu malipo au fidia wanayopokea?  Je, kuna athari chanya/hasi za malipo haya? |  |
| Uhamasishaji  Wanajamii wanaojitolea wanahamasishwaje? |  |
| 1. **Majukumu ya Watu Wanaojitolea katika Ulinzi wa Wtoto** | **Madokezo kutoka kwa Mhoji** |
| Je, watu hawa wanaojitolea wanafanya nini katika ulinzi wa watoto kwa ujumla?  Je, wana majukumu gani katika masuala ya kusaidia au kuhamasisha miundo ya kijamii k.m. CPCs, vikundi vya watoto?  Je, wanayo ToR au maelezo ya majukumu?  Ni “saa za kujitolea'’ au sikugani wanazotarajia?  Je, kuna tofauti kati ya kile kinachotarajiwa na hali halisi ya kila siku kwa watu wanaojitolea? |  |
| 1. **Majukumu ya Watu Wanaojitolea katika Usimamizi wa Kesi** | **Madokezo kutoka kwa Mhoji** |
| Je, watu wanaojitolea huwa na majukumu gani katika usimamizi wa kesi?  Je, wanashughulika na hatua zipi katika mchakato wa Usimamizi wa Kesi?  Je, ni viwango gani vya hatari vilivyopo katika kesi ambazo watu wanaojitolea hujishughulisha nazo?  Ni nani huamua kesi na hatua zipi za kesi wanazohusika nazo?  Je, watu wanaojitolea wana matarajio yepi kuhusu kutambuliwa na ni nani wanayemrejelea?  Je, hili linafanyikaje katika hali halisi?  Ni kiwango kipi cha nyaraka kinachotarajiwa kwa watu wanaojitolea?  Je, ni watoto wangapi, kwa wastani, wanaosaidiwa na watu wanaojitolea?  Je, ni changamoto zipi zinazohusiana na majukumu ya watu wanaojitolea katika usimamizi wa kesi? |  |
| 1. **Uteuzi wa watu wanaojitolea** | **Madokezo kutoka kwa Mhoji** |
| Je, watu wanaojitolea huteuliwaje?  Je, ni sifa gani wanazotarajiwa kuwa nazo?  Je, jamii inahusika?  Je, kuna hundi za ulinzi kwa watu wanaojitolea walioteuliwa?  Ni changamoto zipi zinazohusiana na uteuzi? |  |
| 1. **Majukumu ya watu wanajitolea katika timu ya Ulinzi wa Watoto** | **Madokezo kutoka kwa Mhoji** |
| Watu wanaojitolea na wafanyakazi hushirikianaje kazini?  Je, mienendo ya uongozi ikoje kati ya watu wanaojitolea na wafanyakazi?  Je, watu wanaojitolea wanachukuliwa kama washiriki wa timu? |  |
| 1. **Mafunzo** | **Madokezo kutoka kwa Mhoji** |
| Watu wanaojitolea wanafunzwaje?  Ni nini maudhui ya mafunzo?  Mafunzo ni ya muda gani?  Je, mafunzo yanaendelea? |  |
| 1. **Usimamizi na Ufundishaji** | **Madokezo kutoka kwa Mhoji** |
| Watu wanaojitolea wanasimamiwa vipi?  Ni nani anayewasimamia, usimamizi unakuwa wa namna gani? Mara ngapi?  Ni takriban watu wangapi wanaojitolea waliopewa majukumu haya kulingana na msimamizi? |  |
| 1. **Hatari na ustawi** | **Madokezo kutoka kwa Mhoji** |
| Je, ni hatari gani za kiusalama wanazokabiliana nazo watu wanaojitolea katika kutekeleza majukumu yao?  Ni changamoto zipi za kihisia ambazo watu wanaojitolea hukabiliana nazo?  Watu wanaojitolea wanasaidiwaje katika kutekeleza kazi yao?  Je, ni faida na changamoto zipi walizo nazo kama wanajamii wanaohusika na usimamizi wa kesi?  Wanasaidiwaje kibinafsi na kihisia?  Watu wanaojitolea wanasaidianaje wenyewe kwa wenyewe? |  |
| 1. **Uzoefu wa muda wa watu wanaojitolea** | **Madokezo kutoka kwa Mhoji** |
| Watu wanaojitolea husema nini kuhusu majukumu yao?  Huwa wanasema ni nini kinawapa motisha?  Je, watu wanojitolea husema wanajivunia nini?  Watu wanaojitolea hukabiliana na changamoto zipi na wanalalamikia nini?  Wanahisije kuhusu hadhi yao katika shirika? Katika jamii?  Je, ni tofauti gani iliyopo katika maisha yao baada ya kuwa na kazi/jukumu hili? |  |
| 1. **Tafakari ya mwisho** | **Madokezo kutoka kwa Mhoji** |
| Ikiwa ungeweza kubadilisha chochote jinsi shirika lako linavyofanya kazi na watu wanaojitolea ungebadilisha nini?  Je, una maoni yoyote ya mwisho kuhusu watu wanaojitolea katika jamii ambayo tunapaswa kujadili? |  |

**Kukamilisha Mahojiano**

Mshukuru mhojiwa kwa kushiriki kwake katika mahojiano na uwaeleze jinsi majibu yao yatakavyotumika. Waulize ikiwa wana maswali yoyote au maelezo yoyote ya ziada ambayo wangependa kushiriki.

Ikiwezekana, ulizia hati zinazoweza kuwa muhimu ambazo zilijadiliwa wakati wa mahojiano na umjulishe mhojiwa jinsi anavyoweza kuwasiliana nawe katika siku zijazo.