|  |
| --- |
| **Mwongozo wa Warsha juu ya Ushiriki wa Washiriki wa Kujitolea wa Jamii katika Usimamizi wa Kesi** |

**Ufafanuzi:** Mwongozo wa Warsha unasaidia uwezeshaji wa kikao cha nusu siku na washiriki wa kujitolea wa jamii ambao tayari wanahusika na shirika la Ulinzi wa Watoto.

**Madhumuni ya Chombo**: kujifunza kutoka kwa washiriki wa kujitolea wa sasa jinsi wanavyoelewa majukumu na wajibu wao, athari katika kazi zao katika maisha yao, na mitazamo yao ya mamlaka na wakala wao kama mwanachama wa timu ya Ulinzi wa Watoto.

**Wakati wa kutumia chombo hiki:** chombo hiki cha mwongozo wa warsha ni cha mashirika ambayo tayari yanashirikisha washiriki wa kujitolea wa jamii. Kulingana na matokeo ya warsha hii kama sehemu ya awamu ya tathmini na uchanganuzi, timu inapaswa kutayarishwa kwenda kwenye hatua inayofuata ya chombo cha Washirika wa Kujitolea wa Jamii, "Amua.”

**Mwongozo**: warsha inaweza kuendeshwa na mshauri kutoka nje, meneja wa Ulinzi wa Watoto, au mshauri kutoka shirika la Ulinzi wa watoto. *Kwa vile mada nyingi zilizotolewa kwenye warsha ni nyeti, ni muhimu kwamba mwezeshaji afahamu mbinu shirikishi, na anaweza kuweka mazingira salama na ya kuaminiana na washiriki.*

Ni muhimu kusisitiza kwamba warsha si tathmini ya programu, bali ni njia ya kujifunza jinsi washiriki wa kujitolea wanahusika katika usimamizi wa kesi, na jinsi wanavyohisi kuhusu majukumu yao.

Mwezeshaji anapaswa kupitia, kuongeza, kuondoa na kurekebisha maswali katika mwongozo ili kuhakikisha kuwa anapata taarifa zinazohitajika kutoka kwa muktadha huu. Warsha inapaswa kuendeshwa na washiriki wa kujitolea wasiozidi 10 katika eneo la faragha, la siri na washiriki wapewe vinywaji na angalau kipindi kimoja cha mapumziko.

**Kurekodi na Kuandika yale yaliyofunzwa katika Warsha**

Simu ya rununu inaweza kutumika kurekodi mijadala ili kumsaidia mwezeshaji kuandika kile alichojifunza kutoka kwa washiriki. Ikiwa hii ndiyo hali, mwezeshaji LAZIMA awaulize washiriki kabla ya kutumia kinasa sauti.  
 Mtu anayeandika vidokezo pia anaweza kuwepo. Anafaa kuwa mtu ambaye anaweza kuandika vidokezo vizuri na kuwa na uwezo wa kusikiliza kwa makini.

Tumia kila shughuli kama mada na uandike kile ambacho washiriki wa kujitolea walisema wakati wa shughuli hiyo. Jaribu upeane dondoo halisi ikiwa umezirekodi katika vidokezo (pale ambapo kurekodi kuna manufaa.)

**Utayarishaji**

* Karatasi ya kuchorea
* Krayoni na/au kalamu za rangi
* Udongo wa ufinyanzi
* Nambari 3 zilizokatwa kwa ajili ya shughuli kutoka 5 hadi nane

**Agenda Iliyopendekezwa**

*Mapumziko ya vinywaji na viamshahamu vinapaswa kujumuishwa kwa sababu warsha inaweza chukua siku nzima*

|  |  |
| --- | --- |
| **Warsha shirikishi ya tathmini na Washiriki wa Kujitolea wa Jamii wa Ulinzi wa Watoto**  **(Saa 3 dakika 30)** | |
| Shughuli ya utangulizi | Dakika 10 |
| Shughuli ya 1: Je, unafanya nini kama mshiriki wa kujitolea? | Dakika 40 |
| Shughuli ya 2: Niambie hadithi kuhusu siku ambayo ulikuwa na furaha kama mshiriki wa kujitolea | Dakika 20 |
| Shughuli ya 3: Niambie hadithi kuhusu wakati ulijihisi kuwa na wasiwasi | Dakika 20 |
| Shughuli ya 4: Kuwa Mshiriki wa Kujitolea | Dakika 30 |
| Shughuli ya 5: Kumshauri Johanna kuhusu kuwa mshiriki wa kujitolea | Dakika 20 |
| Shughuli ya 6: Kumshauri Mae kuhusu kuwa mshiriki wa kujitolea | Dakika 20 |
| Shughuli ya 7: Uwezo wa Kuchunguza | Dakika 20 |
| Shughuli ya 8: Rabia ni mshiriki wa kujitolea | Dakika 20 |
| Shughuli ya 9: Kufikiria juu ya usimamizi wa kesi | Dakika 45 |
| Shughuli ya kuhitimisha | Dakika 10 |

**Mwongozo wa Warsha shirikishi ya Washiriki wa Kujitolea wa Jamii katika Usimamizi wa Kesi**

**Kufungua Warsha**

Wakaribishe washiriki kwa moyo mkunjufu Toa maelezo fulani kuhusu wewe ni nani na kwa nini warsha husika inaendeshwa. Washukuru washiriki wa kujitolea kwa kuhudhuria

Wezesha shughuli ya kuamsha hamu ili kujenga hali ya uaminifu na utulivu miongoni mwa washiriki

**Shughuli za kuamsha hamu**

Angalia rasilimali hii <https://www.ndi.org/sites/default/files/Energisers.pdf>na utafute michezo miwili au mitatu ambayo itawawezesha washiriki kufahamiana na wewe mwezeshaji.

**Utangulizi**

Sema: Tumewaleta nyote hapa leo kwa sababu nyinyi ni sehemu muhimu ya timu ya Ulinzi wa Watoto *Watoto.* Tunataka kujaribu na kuelewa zaidi kuhusu kazi na maisha yenu ili tuweze kujua njia ambazo tunaweza kuboresha kazi tunayoifanya na watoto katika jamii yenu. *Warsha hii sio mtihani wa kuangalia jinsi unavyofanya kazi yenu. Ni kwa ajili yenu kutuambia kuhusu nyinyi wenyewe na kazi yenu kama washiriki wa kujitolea wa jamii.*

Sema: *Tungependa tafakari zako za kweli na za wazi za mambo mazuri na changamoto za kweli. Ikiwa unahitaji mapumziko, tafadhali jisikie huru kuondoka kwenye kikundi na ujitunze.  
Tafadhali nijulishe ikiwa maswali yangu yoyote au maagizo yangu hayaeleweki.*

*Kutokana na mazungumzo haya, tunatumai kuelewa vyema changamoto na fursa za jinsi tunavyoweza kuboresha kazi yetu na washiriki wa kujitolea wa jamii. Tunatumai kuwajumuisha katika kufanya maamuzi kuhusu kile tunachoweza kufanya pamoja katika wiki zijazo.*

**Mtambulishe anayeandika vidokezo**

Sema: *“Huyu ni xxx. Ataandika vidokezo mnapozungumza kwa kuwa tunataka kukumbuka kile mnatuambia. Tutatumia vidokezo hivyo kujadili na timu ya Ulinzi wa Watoto, kuwasaidia kuelewa jinsi mnavyofanya kazi, ni mambo gani mazuri, ni mambo gani magumu. Hatutatumia majina ya mtu yeyote tunapoandika vidokezo. XX (anayeandika vidokezo na mkalimani kama yupo) hatatambua kile alichosema mtu. Tutakuwa na kanuni ya 'hakuna kutaja majina' - hii inamaanisha unaweza kuzungumza kuhusu watu wengine kwenye timu lakini usiwataje. Pia tunawaomba mdumishe faragha ya yale yanayoshirikiwa miongoni mwa kikundi chetu na msishiriki na watu wa nje.*

**Shughuli za Warsha:**

**Shughuli ya 1: Je, unafanya nini kama mshiriki wa kujitolea?**

Lengo Kufahamu kazi inayofanywa na washiriki wa kujitolea, muda inayochukua na ni kiwango gani cha wajibu walicho nacho

Vifaa: Karatasi na krayoni na kalamu za rangi

1. Karatasi za kuchorea na krayoni.

Eleza kwamba kuchora ni muhimu kwa sababu hutusaidia kufikiria tofauti kuhusu kile tunachofanya. Wahimize washiriki wa kujitolea, na ueleze kwamba si lazima uwe mchoro kamili. Ikiwa mtu hajawahi kushika penseli hapo awali au anahisi haya kuchora anaweza kumwomba mtu mwingine amchoree.

Huu hapa ni mfano wa mchoro kutoka kwa mshiriki wa kujitolea nchini Afrika Kusini anayetembelea nyumba za watoto yatima na picha inayoonyesha washiriki wa kujitolea nchini Msumbiji wakitengeneza picha kwa kutumia majani na mawe kuonyesha kazi wanayofanya kama mtu wa kujitolea.

Hii itakupa wazo la jinsi inavyoweza kuonekana.





**Maagizo ya kuchora**

**Sema:** *Tafadhali chora/au utengeneze picha ya kazi yako kama mtu wa kujitolea katika xxx (jina la eneo hilo) Sio lazima uwe mchoro maridadi. Anza kwa kuchora nyumba yako na unionyeshe familia yako na kisha uonyeshe kazi unayoifanya katika jamii.*

Baaada ya kumaliza kuchora, kila mmoja wao anashiriki na kikundi. Kama mwezeshaji, uliza maswali ili kuyaelewa maelezo zaidi. Kwa mfano, ikiwa wanataja kwamba huwa wanaenda ofisini kila wiki kwa ajili ya mkutano - waulize huwa wanajadili nini kwenye mkutano.

**Pata maelezo zaidi kuhusu:**

* Je, wanajamii wanakuitaje katika jukumu lako kama mshiriki wa kujitolea?
* Je, unatumia muda gani kufanya kazi kila siku? Je, ni kazi nyingi sana au ni sawa?
* Je, huwa unaona watoto/familia ngapi kila siku katika kazi yako? Je, ni kazi nyingi sana au ni sawa?
* Je, huwa unawasaidia watoto katika hali ngumu kiasi gani?
* Je, kuna mtu yeyote anayekusaidia? Je, una msimamizi ambaye anakusaidia? Washiriki wengine wa kujitolea?
* Je, huwa unakutana na washiriki wengine wa kujitolea? Lini na huwa mnafanya nini?

**Shughuli ya 2& 3: Niambie hadithi kuhusu siku ambayo ulikuwa na furaha/ ulikuwa na wasiwasi kama mshiriki wa kujitolea**

Anza kwa kuwakumbusha washiriki wa kujitolea kutotaja majina.

1. Mwambie mshiriki wa kujitolea ashiriki hadithi kuhusu siku ambayo alikuwa na furaha kama mshiriki wa kujitolea.
2. Mwambie mshiriki wa kujitolea ashiriki hadithi kuhusu siku ambayo alikuwa wasiwasi kama mshiriki wa kujitolea.
3. Baadhi ya maswali ya kuelewa hadithi yanaweza kujumuisha:

* Je, unafanya nini kama mshiriki wa kujitolea?
* Unahisi vipi kuhusu kazi unayoifanya kama mshiriki wa kujitolea?
* Je, ni mambo gani mazuri kuhusu jukumu lako kama mshiriki wa kujitolea?
* Je, ni mambo gani magumu? kuhusu jukumu lako kama mshiriki wa kujitolea?

**Shughuli ya 4: Kuwa Mshiriki wa Kujitolea**

Waelekeze washiriki wa kujitolea kuunda picha kwa udongo au mchoro:

“Tengeneza picha/vitu viwili kutoka kwa udongo. Moja itazungumza juu ya

* Jinsi nilivyokuwa kabla sijawa mshiriki wa kujitolea

Nyingine itazungumza juu ya

* Jinsi nilivyo sasa kama mshiriki wa kujitolea”

Picha iliyo hapa chini ni mfano kutoka Msumbiji



"Nilikuwa tu punda asiyefaa hapo awali lakini sasa mimi ni mashua. Nina manufaa, naweza kuwasaidia watu kuvuka mto.”

**Shughuli ya 5: Kumshauri Johanna kuhusu kuwa mshiriki wa kujitolea**

Ili kuchunguza hisia za washiriki wa kujitolea kuhusu jukumu lake, umbo ndogo hutumiwa katika shughuli hii. Kwa kuweka jukumu nje, wanaweza kukosoa na kuwa waaminifu.

Kata umbo ndogo kama lililoko kwenye picha.



“Huyu ni Johanna (tumia jina la eno hilo). Ana wazo la kuwa mshiriki wa kujitolea na (jina la shirika).

* Je, familia yake inasema nini kuhusu wazo hili?
* Je, majirani wake wanasema nini?
* Je, shirika litamfanyia nini atakapokuwa mshiriki wa kujitolea?
* Je, atakumbwa na matatizo au jukumu hilo litakuwa rahisi?
* Je, atakuwa na matatizo gani na shirika? Wasimamizi/ meneja/ na washiriki wengine wa kujitolea?
* Je, unaweza mpa ushauri upi?
* Je, atalipwa? Je, hilo ni tatizo? Kwanini?

**Shughuli ya 6: Kumshauri Mae kuhusu kuwa meneja**

Kata umbo lingine.

Sema: *Huyu ni Mae, yeye ameajiriwa na (jina la shirika) kuwasimamia washirki wa kujitolea.*

* Je, unaweza mpa ushauri upi?
* Je, anapaswa kuwasiliana na kufanya kazi vipi na washiriki wa kujitolea?
* Je, anapaswa kuwasaidiaje washiriki wa kujitolea katika shirika lake?
* Je, ni jambo lipi muhimu sana kwake yeye kulifanya?
* Je, ni aina gani ya mafunzo anapaswa kuwapa washiriki wa kujitolea?

**Shughuli ya 7: Uwezo wa Kuchunguza**

* Kata umbo kubwa zaidi la Mae -- linafaa kuwa kubwa zaidi ya lile la Johanna.
* Huenda ukahitaji kutambulisha maumbo hayo kwa kusema “Unajua wakati mwingine watu hufikiri wao ni wakubwa kutuliko, bora kutuliko  
  …”. Unaweza kufanya hivyo kwa kuigiza kwa kutumia mwili wako.
* “Niambie, je, Mae anafanana hivi (onyesha umbo KUBWA) anapofanya kazi pamoja na Johanna au yuko hivi (onyesha umbo linalotoshana)?”
* Hili linakuwezesha kuchunguza mienendo ya nguvu.

**Shughuli ya 8: Rabia ni mshiriki wa kujitolea**

Tuma umbo la tatu lililokatwa.

Huyu ni Rabia. Yeye ni mshiriki wa kujitolea aanyejituma ambaye amekuwa na shirika kwa muda mrefu - daima anajaribu kufanya kilicho sawa. Hata hivyo, kuna wakati mmoja hakuripoti kesi kwa anayeshughulikia kesi.

* Je, unafikiri kwanini hilo liliweza kutokea?
* Je! unajua kuhusu jambo kama hili amabo limewahi kutokea?
* Je, wakati mwingine unaweza kuwa na shaka kuhusu kuripoti kesi?

**Shughuli ya 9: Kufikiria juu ya usimamizi wa kesi**

Soma kisa na ujadili maswali

*Unasikia kutoka kwa jirani kwamba msichana mwenye umri wa miaka 15 aitwaye Mary ametoweka nyumbani kwake kwa siku mbili - kuna uvumi kwamba aliuzwa na uvumi mwingine kwamba alienda na mpenzi wake. Unaenda nyumbani humo ili kuangalia ikiwa kila kitu kiko sawa. Mjomba anazungumza nawe na kusema kwamba Mary alirudi jana usiku. Pia anataja kuwa babake amekasirika sana na hatamruhusu kutoka nje wala kukutana na mtu yeyote. Mjomba huyo pia anasema kuwa Mary hajazungumza na mtu yeyote tangu arudi nyumbani lakini ana michubuko na majeraha.*

Maswali ya Majadiliano:

* Je, unaelewaje hadithi hii? *(Toa nafasi ya dakika 5 na uhakikishe kuwa washiriki wote wanaelewa kisa hiki)*
* Hebu fikiria kwamba wewe ni mtu mwenye nguvu katika jamii na unaweza kufanya chochote unachotaka katika jamii. Je, utamfanyia nini Mary? *(hii itatusaidia kuelewa motisha yao, mtazamo, msimamo wao kwa wateja watoto, uvumi na hisia ya jumla ya jinsi wanavyotaka kuwasaidia watoto)*
* Sasa hebu tufikirie kuhusu wewe kama mshiriki wa kujitolea wa xxx (andika jina la shirika hapa) . Katika hali hii ni nini unaruhusiwa kufanya na ni nini hauruhusiwi kufanya? Je, unajuaje unachoweza na usichoweza kufanya?
* *Je, katika hatua hii unaweza kuwasiliana moja kwa moja na Mary na familia?  
   Ikiwa unaweza, tafadhali shiriki uliyoyashuhudia.*
* *Je, msimamizi wako anaweza kuhusikaje katika kesi hii? Je,* ni msaada  *upi unaoweza* kupokea  *kutoka kwake? Je,* ni msaada  *upi unaoweza kumpa yeye?*
* Je, unaweza shiriki vipi wakati hatua zaidi inachukuliwa - wakati msimamizi anairekodi kisa hiki kama 'kesi'?
* Sasa hebu tufikirie juu ya hatua ya kusaidia (utekelezaji). Kwa mfano, shirika unalofanya kazi nalo limemwelekeza Mary kwa afya, limetoa PSS na kadhalika. Je, katika hatua hii unafanya nini ama na mtoto, familia, jumuiya au msimamizi wako?
* Wacha tuseme, sasa Mary amefurahi na tayari amerudi shuleni. Hakuna tena unyanyasaji na vurugu kutoka kwa familia yake pia. Kwa hivyo, msimamizi wako anadhani ni sawa kuifunga kesi hii kwa sasa. Katika hali hii, msimamizi wako anaweza kuikagua kesi hii ili kuhakikisha iwapo ni sawakuifunga au la. Je, umewahi kushiriki katika hatua hii? Ikiwa umewahi, tafadhali shiriki baadhi ya mifano.
* Je, unakumbuka mada ulizofundishwa katika mafunzo yako kuhusu usimamizi wa kesi?  
   Kati ya mada hizo, ni ujuzi gani huwa unatumia zaidi unapounga mkono usimamizi wa kesi na ni ujuzi gani hutumii kwa sana?
* Kwa jumla, ni changamoto zipi unazokabiliana nazo unapowasaidia watoto kupata huduma za usimamizi wa kesi?
* Je, ungependa kupendekeza nini kuhusu majukumu yako katika usimamizi wa kesi ili kuweza kuwasaidia watoto zaidi?

**Kufunga warsha**

Washukuru washiriki na uwajulishe jinsi majibu yao yatakavyotumika. Wakumbushe kwamba majina yao hayatasambazwa, wala kutumika katika ripoti zozote.

Waulize ikiwa wana maswali yoyote au maelezo yoyote ya ziada ambayo wangependa kushiriki.