|  |
| --- |
| **Chombo cha Uteuzi wa Washiriki wa Kujitolea wa Jamii** |

**Ufafanuzi:** chombo cha uteuzi wa washiriki wa kujitolea wa jamii huelezea mchakato wa kutambua washiriki wa kujitolea kwa kushirikiana na jamii.

**Madhumuni ya Chombo**: kushirikiana na watoto na watu wazima kutoka kwa jamii ili kutambua watu wanaoweza kujitolea ambao wanaweza kusaidia kuwezesha usimamizi wa kesi za watoto walio katika hatari.

**Wakati wa kutumia Chombo hiki:** baada ya kuamua juu ya majukumu yanayofaa ya washiriki wa kujitolea wa jamii, chombo cha Uteuzi kinapaswa kutumika. Hata kama shirika lako tayari linafanya kazi na washiriki wa kujitolea, chombo hiki kinaweza kutumika kuchagua washiriki wa kujitolea wa siku zijazo, kukuza umilisi na uaminifu zaidi wa jamii.

**Mwongozo:** ikiwa shirika lako tayari linafanya kazi na washiriki wa kujitolea, chombo hiki kinaweza kutengenezwa kwa ushirikiano. Iwapo ndio kwanza unaanza kufanya kazi na wafanyakazi wa kujitolea katika jamii, inapendekezwa ufanye uhakiki na timu yako, pamoja na msimamizi wa wafanyakazi, na pengine wadau muhimu wanaohusika.

**Mchakato wa Uteuzi wa Washiriki wa Kujitolea wa Jamii**

**Utangulizi**

Washiriki wa kujitolea wa jamii ni daraja muhimu kati ya jamii yao na mfumo wa ulinzi wa watoto.  
 Kama wanachama wa timu ya usimamizi wa kesi, jukumu lao ni kuanzisha na kuimarisha uhusiano kati ya watoto walio katika hatari na wanaohitaji huduma ya usimamizi wa kesi.

**Hatua ya 1: Fikiria kwa uangalifu mbinu yako**

Ushiriki wa Jamii wenye uwajibika: Ikiwa michakato ya uteuzi haitafanywa kwa ushirikiano wa kutosha na jamii, washiriki wa kujitolea na watoto wanaweza kuwekwa hatarini. Zaidi ya hayo, ikiwa mifumo ya ulinzi na viwango haipo, watu wanaweza kuteuliwa kwa sababu zinazohusiana na miundo ya mamlaka na makundi yaliyotengwa yanaweza kosa kuteuliwa.

Hakikisha utofauti kati ya washiriki wa kujitolea katika jamii: hii inajumuisha jinsia, umri, kabila, watu wenye ulemavu, n.k. Katika baadhi ya miktadha, inashauriwa pia kuwa na mchanganyiko wa watu waliohamishwa na washiriki wa kujitolea kutoka kwa jamii ya eneo hilo.

Tengeneza vigezo vya washiriki wa kujitolea wa jamii kulingana na hadidu za rejea:  
 Hakiki kile kilichoamuliwa kuhusu jukumu la washiriki wa kujitolea katika jamii. Ili kufanikiwa katika jukumu hilo, ni ujuzi gani muhimu unaotarajiwa na ni nini kinachomzuia mtu kuajiriwa? (Ongeza kwenye orodha iliyo hapa chini.)

Watu wanaoteuliwa kwenye jukumu hilo la washiriki wa kujitolea wa jamii wanapaswa kutimiza vigezo vifuatavyo:

* Watu wanaoaminika ambao wanatoka katika jamii wanamofanyia kazi.
* Wawe na ujuzi wa jamii zao, ikiwa ni pamoja na mahali pa kupata rasilimali na kanuni za kitamaduni na maadili za jamii husika.
* Watu wenye uhusiano mzuri na wanaoheshimika katika jamii zao na wana uwezo wa kukuza mahusiano ya kuaminiana
* Wanawajali watoto, majirani zao na jamii zao kwa dhati
* Wana ujuzi mzuri wa mawasiliano na kuhusiana na watu

Vigezo vya kutostahiki:

* Hawezi kuwa mtu mzima aliyeoa mtoto
* Hafia kuwa na umri wa chini ya miaka 21

**Hatua ya 2: Endelea tu baada ya kuanzisha mahusiano na kushauriana na jamii**

Kwa kuzingatia tathmini iliyochukuliwa katika hatua ya kwanza, hakiki viongozi wakuu na vikundi vya jamii ni akina nani. Fikiria njia za kutambua watu na vikundi vinavyoaminiwa na watoto. Kabla ya kutambua washiriki wa kujitolea, tumia muda na vikundi vya jamii, viongozi wa kitamaduni, walezi na watoto. Waulize kuhusu masuala ambayo watoto wanakabiliana nayo na wanaenda wapi ili kupata usaidizi na msaada.

Baada ya kuwasikiliza wanajamii, eleza kile ambacho shirika lako linafanya ili kuwasaidia watoto kwa njia ambazo wataelewa. Ikiwa wanaonyesha nia, unaweza kuwaalika kwenye mkutano ili kutambua washiriki wa kujitolea ambao wanaweza kutaka kufanya kazi na shirika la Ulinzi wa Watoto. Mbali na kuzungumza na wanajamii, njia nyinginezo za kuwatambua washiriki wa kujitolea ni pamoja na kuchapisha matangazo na wakati wa shughuli za uhamasishaji wa jamii. Fikiria njia za kuwalenga wanajamii waliotengwa zaidi katika matangazo na mikutano ya uteuzi katika jamii (kama vile wanachama wa makundi ya walio wachache, wanawake na vijana ili kuhakikisha kundi lenye utofauti la washiriki wa kujitolea.) Wanachama wa jamii ya eneo hilo wanaweza pia kuzingatiwa ili kukuza uwiano wa kijamii , ikiwa inafaa. Njia mbalimbali za kushirikisha na kutambua watu wanaoweza kujitolea zitakuza uhusishwaji mkubwa wa jamii na kukubalika.

**Hatua ya 3: Kutambua watu wanaoweza kujitolea**

Kumbuka kwamba katika baadhi ya miktadha ni kawaida kwamba wanajamii sawa wanatambuliwa kuwa washiriki wa kujitolea kwa miradi na mashirika mengi tofauti. Ni muhimu kuratibu miongoni mwa mashirika ili kutowapa kazi nyingi kupita kiasi washiriki wa kujitolea au kusababisha ushindani kati ya majukumu.

Mikutano inaweza kupangwa ikijumuisha wanajamii, wazazi, walezi, na watoto (vikundi vinapaswa kuwa na watu wapatao 15) Katika baadhi ya miktadha, inaweza kufaa kuwa na vikundi tofauti vya wanaume na wanawake. Mikutano na watoto inapaswa kuwa katika vikundi vya umri sawa, na ikiwezekana kutenganishwa na jinsia, ikiwa inafaa.

Mchakato wa mkutano wa uteuzi wa Washiriki wa Kujitolea wa Jamii:

1. Jitambulishe, na shirika lako, na ueleze kuwa unatafuta usaidizi wao katika kutambua washiriki wa kujitolea wa jamii Eleza kile ambacho washiriki wa kujitolea wanatarajiwa kufanya katika majukumu yao ili kuwalinda watoto kwa njia wanazoweza kuelewa.
2. Uliza: Je, ni watu gani wanaowasaidia watoto na walezi katika jamii?
3. Uliza: Je, baadhi ya sifa za watu wanaowasaidia watoto katika jamii yenu ni zipi? (Tumia karatasi ya kuandikia kwenye katikati ya mduara ulioko kwenye sakafu na uandike orodha ya sifa ambazo wanajamii wanshiriki.
4. Baada ya kuandika mambo yote yanayotuambia kuhusu jinsi mtu huyu anavyopaswa kuwa, angalia orodha kisha uulize: “Je, mnamfahamu yeyote mwenye tabia hizi; mtu kama huyu? Niambieni kumhusu. Je, kuna zaidi ya mtu mmoja mnayemfahamu?”
5. Sema: “Mradi wa Ulinzi wa Watoto ungependa kufundisha watu kutoka kwa jamii hii kuhusu masuala yanayowakabili watoto ili mtu huyo aweze kuwasaidia watoto na walezi. Tungependa mchague washiriki wa kujitolea wa Ulinzi wa Watoto kwa ajili ya jamii yenu. Baada ya kuwataja watu hawa tutauliza iwapo watataka kufunzwa na kutumia baadhi ya wakati wao kuwasaidia watoto na familia zinazohitaji msaada.

Uliza kikundi kuorodhesha watu wanaowapendekeza kwa jukumu la kujitolea la Ulinzi wa Watoto katika jamii yao na jinsi unavyoweza kuwapata. Wanapaswa kufikiria juu ya mtu huyu kwa kumhusisha na orodha ya sifa ambazo zimeorodhoshwa kwenye orodha kwenye karatasi ya kuandikia. Unaweza kupata baadhi ya wanakikundi wakijitolea wao wenyewe.

**Hatua ya 4: Mwaliko kwa washiriki wa kujitolea wa jamii**

Panga mkutano mwingine, au mahojiano ya mtu binafsi na watu wanaoweza kujitolea katika jamii. Mnapokusanyika, wakaribisheni kwa uchangamfu na ueleze tena wewe ni nani na kidogo juu ya shirika. Eleza kwamba wanajamii waliwatambua kama watu wanaowasaidia watoto, ambao wanaweza kuwa na nia ya kuwa washiriki wa kujitolea na shirika. Shiriki nao yaliyomo katika Maelezo ya Jukumu la Mshiriki wa Kujitolea, ikijumuisha ahadi ya muda unaotarajiwa kujitolea, mafunzo, usimamizi na mshahara.

Kumbuka kwamba kuna wasaidizi asili ambao tayari wanawasaidia watoto ndani ya jamii ambao huenda wasipendezwe na kufanya jukumu rasmi na shirika la CP. Watu hawa hawapaswi kushinikizwa, bali wahimizwe kuendelea na juhudi zao za kuwasaidia watoto. Zaidi ya hayo, kunaweza kuwa na washiriki wanaoweza kujitolea ambao tayari wanasaidia shughuli za programu au shirika lingine. Jadili nao changamoto zinazowezekana za kusawazisha majukumu mengi ya kujitolea, na uhakikishe kuwa umefafanua kwa uwazi kazi wanayotarajiwa kufanya.

Toa nafasi kwa washiriki wanaoweza kujitolea wa jamii ili kuuliza maswali kuhusu jukumu hilo.  
 Usihisi kuwa unapaswa kujibu maswali yote wakati huna uhakika jibu linapaswa kuwa nini.  
 Hata hivyo, hakikisha kuwa umeandika maswali ambayo huna uhakika nayo, na uahidi kuyarudia. Chukua muda kufanya majadiliano - usiharakishehili. Watataka kuzungumza juu ya wazo hilo. Sikiliza wasiwasi na ukosoaji. Sisitiza kwamba ni sawa, hata katika hatua hii, kusema hapana ikiwa wanahisi hawawezi kufanya hivyo.

**Hatua ya 5: Amua ni nani atakayechaguliwa kama mshiriki wa kujitolea wa jamii**

Kurudi kwenye vigezo vya awali na kuamua wagombea bora kulingana na vigezo na kuhakikisha kuwa kundi la washiriki wa kujitolea lina utofauti. Fikiria kufanya uamuzi huu na wanachama wengine wa timu ya Ulinzi wa Watoto, na labda wawakilishi wa jamii.

Kama inafaa, omba marejeleo (hasa ikiwa mtu huyo ana uhusiano na shirika lingine) na uthibitishe kwamba anaweza kutii Kanuni za Maadili. Baadhi ya maswali ya marejeleo [[1]](#footnote-1) yanayopendekezwa ni pamoja na:

* Je, mwamuzi anamjuaje mgombea?
* Je, amemjua mgombea kwa muda gani?
* Je, mgombea ana sifa na uzoefu gani wa kufanya kazi na watoto?
* Je, kuna sababu zozote kwa nini mgombeaji hafai kwa jukumu la kujitolea kufanya kazi na watoto?
* Ikiwa mgombea ana jukumu la sasa na shirika, je, inawezekana kwamba ataweza kusawazisha majukumu haya?

**Hatua ya 6: Mkutano rasmi na wanajamii**

Baada ya kuamua watu watakaokuwa washiriki wa kujitolea, inapendekezwa kuwa na mkutano rasmi na kiongozi wa jamii, Shirika la Ulinzi wa watoto, washiriki wa kujitolea, na jamii pana.

Unaweza kumwomba kiongozi wa jamii kuwawasilisha washiriki wa kujitolea na kuwakumbusha kuhusu majukumu yao ya kuwasaidia watoto na familia katika jamii.

Waombe washiriki wa kujitolea ambao wamechaguliwa na jamii kusimama. Kisha eleza jinsi walivyochaguliwa.

Eleza kwamba jamii lazima ihisi kuwa wana mkataba wa kijamii na mtu huyu. **Mkataba** unahitaji pande zote mbili kukubaliana - katika hali hii watoto na walezi lazima waamini washiriki wa kujitolea ambao wamewachagua. Wakati washiriki wa kujitolea lazima wahisi kwamba jamii (ikiwa ni pamoja na viongozi) itampa msaada na kumsaidia katika kusaidia familia.

**Hatua ya 6: Kusaini Maelezo ya Jamii ya Mshiriki wa Kujitolea na Kanuni za Maadili**

Hakikisha kuwa Hadidu za Rejea na Kanuni za Maadili (vyombo viwili vya ziada) viko katika lugha za eneo hilo ili washiriki wa kujitolea waweze kusoma kile wanachotia sahihi. Ikiwa hawajui kusoma, ipitie kwa karibu pamoja nao. Washiriki wote wa kujitolea wanapaswa kuwa na nakala zao wenyewe za Hadidu za Rejea na Kanuni za Maadili.

1. UNHCR MENA Vyombo vya Kikanda, Washiriki wa Kujitolea wa Msaada wa Jamii wa UASC [↑](#footnote-ref-1)