|  |
| --- |
| **কেস ব্যবস্থাপনায় কমিউনিটি স্বেচ্ছাসেবী সম্পৃক্ততা মূল্যায়নের জন্য ওয়ার্কশপ নির্দেশিকা** |

**সংজ্ঞা:** ওয়ার্কশপ নির্দেশিকা কমিউনিটি স্বেচ্ছাসেবীদের সাথে অর্ধ-দিবস সেশন অনুষ্ঠানে সহায়তা করে যারা ইতোমধ্যে CP সংস্থা কর্তৃক নিযুক্ত।

**এই টুলের উদ্দেশ্য:** তরুণ স্বেচ্ছাসেবীরা তাদের ভূমিকা ও কর্তব্যকে কীভাবে দেখেন, তাদের জীবনের উপর কাজের প্রভাব এবং CP টিমের সদস্য হিসেবে নিজেদের শক্তি ও সক্ষমতা নিয়ে তাদের ধারণা ও মত সম্পর্কে জানা।

**এই টুল কখন ব্যবহার করতে হবে:** ওয়ার্কশপ নির্দেশিকা টুল এমন সংস্থার জন্য যারা ইতোমধ্যে কমিউনিটি স্বেচ্ছাসেবীদের সম্পৃক্ত করছে। মূল্যায়ন ও বিশ্লেষণ পর্বের অংশ হিসেবে এই ওয়ার্কশপের ফলাফলের উপর ভিত্তি করে, দলটিকে কমিউনিটি স্বেচ্ছাসেবী টুলকিটের পরবর্তী পর্যায়, , "সিদ্ধান্ত গ্রহণ" এ যাওয়ার জন্য উপযুক্ত হতে হবে।

নির্দেশনা: এই ওয়ার্কশপ CP সংস্থার একজন বহিরাগত পরামর্শক, একজন CP ব্যবস্থাপক বা একজন উপদেষ্টা পরিচালনা করতে পারেন। *ওয়ার্কশপে উত্থিত অনেক প্রসঙ্গই সংবেদনশীল, তাই ফ্যাসিলিটেটরের অংশগ্রহণমূলক পদ্ধতির সাথে পরিচিত হওয়া এবং অংশগ্রহণকারীদের জন্য একটি নিরাপদ ও নির্ভরযোগ্য পরিবেশ সৃষ্টি করতে সক্ষম হওয়া অতি গুরুত্বপূর্ণ।*

ওয়ার্কশপটি কর্মসূচির মূল্যায়ন নয়, বরং স্বেচ্ছাসেবীরা কিভাবে কেস ব্যবস্থাপনায় সম্পৃক্ত রয়েছে এবং তারা তাদের ভূমিকাকে কীভাবে দেখছে তা জানার উপর জোর দেওয়া গুরুত্বপূর্ণ।

ফ্যাসিলিটেটরকে এই প্রসঙ্গে প্রয়োজনীয় তথ্য প্রাপ্তি নিশ্চিত করার জন্য নির্দেশিকার প্রশ্নগুলো পর্যালোচনা, যুক্ত, অপসারণ ও অভিযোজন করতে হবে। একটি গোপনীয় ও নির্ভরযোগ্য স্থানে **সর্বোচ্চ 10 জন কমিউনিটি স্বেচ্ছাসেবীকে নিয়ে** ওয়ার্কশপ অনুষ্ঠিত হবে এবং অংশগ্রহণকারীদের জলখাবার এবং কমপক্ষে একটি বিরতি দিতে হবে।

**কর্মশালার শিক্ষণীয় বিষয় রেকর্ড এবং নথিভুক্ত করা**

আলোচনা রেকর্ড করার জন্য একটি মোবাইল ফোন ব্যবহার করা যেতে পারে, এতে করে ফ্যাসিলিটেটর অংশগ্রহণকারীদের কাছ থেকে যা যা জেনেছেন সেগুলো সহজে নথিভুক্ত করতে পারবেন। এরূপ ক্ষেত্রে, ফ্যাসিলিটেটর রেকর্ডার ব্যবহারের আগে 'অবশ্যই' অংশগ্রহণকারীদের অনুমতি নিবেন। একজন নোট গ্রহণকারীও উপস্থিত থাকতে পারেন। এক্ষেত্রে এমন একজনকে প্রয়োজন যিনি ভালো নোট লিখতে পারেন এবং সবকিছু ভালোভাবে শোনেন।

প্রতিটি কার্যক্রমকে এক একটি শিরোনামে ভাগ করুন এবং কার্যক্রম চলাকালে কমিউনিটি স্বেচ্ছাসেবীরা যা যা বলেছেন তা লিখে রাখুন। যদি আপনি অংশগ্রহণকারীদের বক্তব্য রেকর্ড করে থাকেন, সেক্ষেত্রে সেখান থেকে সঠিক উদ্ধৃতি দিতে চেষ্টা করুন (যদি রেকর্ডিংটি কার্যকরী হয় সেক্ষেত্রে।)

**প্রস্তুতি**

* আঁকার জন্য কাগজ
* ক্রেয়ন ও/বা মার্কার
* ক্লে
* কার্যক্রম 5- 8 এর জন্য 3টি কেটে রাখা চিত্র

**প্রস্তাবিত এজেন্ডা**

*জলখাবার ও এনার্জাইজারের জন্য বিরতি অন্তর্ভুক্ত করতে হবে কারণ ওয়ার্কশপটি সারাদিন ধরে চলতে পারে*

|  |  |
| --- | --- |
| **কমিউনিটি CP স্বেচ্ছাসেবীদের নিয়ে অংশগ্রহণমূলক মূল্যায়ন ওয়ার্কশপ**  **(3 ঘণ্টা 30 মিনিট)** | |
| পরিচিতি কার্যক্রম | 10 মিনিট |
| কার্যক্রম 1: একজন স্বেচ্ছাসেবী হিসেবে আপনি কী কী করেন? | 40 মিনিট |
| কার্যক্রম 2: একজন স্বেচ্ছাসেবী হিসেবে খুব আনন্দিত হয়েছেন এমন একটি দিনের গল্প বলুন | 20 মিনিট |
| কার্যক্রম 3: একজন স্বেচ্ছাসেবী হিসেবে চিন্তিত বোধ করেছেন এমন একটি দিনের গল্প বলুন | 20 মিনিট |
| কার্যক্রম 4: একজন স্বেচ্ছাসেবী হওয়া | 30 মিনিট |
| কার্যক্রম 5: জোহানাকে স্বেচ্ছাসেবী হওয়ার ব্যাপারে পরামর্শ দিন | 20 মিনিট |
| কার্যক্রম 6: ম্যানেজার হওয়ার ব্যাপারে মেইকে পরামর্শ দিন | 20 মিনিট |
| কার্যক্রম 7: ক্ষমতা অনুসন্ধান | 20 মিনিট |
| কার্যক্রম 8: রাবিয়া একজন স্বেচ্ছাসেবী | 20 মিনিট |
| কার্যক্রম 9: কেস ব্যবস্থাপনা নিয়ে ভাবা | 45 মিনিট |
| কার্যক্রম সমাপ্তি | 10 মিনিট |

**কেস ব্যবস্থাপনায় কমিউনিটি স্বেচ্ছাসেবী সম্পৃক্ততা বিষয়ক অংশগ্রহণমূলক ওয়ার্কশপ নির্দেশিকা**

**ওয়ার্কশপের সূচনা**

অংশগ্রহণকারীদের স্বাগত জানান। আপনি কে এবং এই ওয়ার্কশপ কেন অনুষ্ঠিত হচ্ছে সে সম্পর্কে তাদের কিছু ধারণা দিন। অংশগ্রহণের জন্য স্বেচ্ছাসেবীদের ধন্যবাদ জানান।

অংশগ্রহণকারীদের মনে বিশ্বাস ও স্বস্তি যোগাতে আইসব্রেকার ব্যবহার করুন।

**আইসব্রেকার**

<https://www.ndi.org/sites/default/files/Energisers.pdf> রিসোর্সটি দেখুন এবং দুই বা তিনটি গেইম খুঁজে বের করুন যা অংশগ্রহণকারীদের একে অপরকে এবং তাদের ফ্যাসিলিটেটর হিসেবে, আপনাকে জানার সুযোগ দিবে।

**ভূমিকা**

বলুন: আজ এখানে আমরা আপনাদের সবাইকে একত্র করেছি কারণ আপনারা শিশু সুরক্ষা টিমের একটি গুরুত্বপূর্ণঅংশ।আমরা  *আপনার কাজ ও জীবন সম্পর্কে আরো জানতে চাই, যা আপনার কমিউনিটিতে আমাদের শিশু বিষয়ক কার্যক্রম আরো উন্নত করার পদ্ধতিগুলো খুঁজে পেতে সাহায্য করবে। এই ওয়ার্কশপের উদ্দেশ্য আপনি আপনার কাজ কীভাবে করছেন তা যাচাই করা নয়। এটি আপনাকে একজন কমিউনিটি স্বেচ্ছাসেবী হিসেবে, আমাদেরকে আপনার কাজ ও আপনার নিজের সম্পর্কে বলার সুযোগ দিবে।*

বলুন: *আমরা উত্তম কাজ এবং বাস্তব চ্যালেঞ্জের বিষয়ে আপনার সৎ ও উন্মুক্ত মতামত প্রত্যাশা করি। আপনার বিরতির প্রয়োজন হলে, স্বাচ্ছন্দ্যে গ্রুপের বাইরে গিয়ে নিজেকে সময় দিতে পারবেন। আমার কোনো প্রশ্ন বা নির্দেশনা অস্পষ্ট মনে হলে, অনুগ্রহ করে তা আমাকে জানাবেন।*

*এই কথোপকথন থেকে, আমরা কমিউনিটি স্বেচ্ছাসেবীদের সাথে কীভাবে আমাদের কাজ উন্নত করতে পারি তার চ্যালেঞ্জ ও সুযোগগুলো আরো ভালভাবে বোঝার প্রত্যাশা করি। সামনের সপ্তাহগুলোতে আমরা একসাথে কী কী কাজ করতে পারি সে বিষয়ক সিদ্ধান্ত গ্রহণে আপনাকে অন্তর্ভুক্ত করতে চাই।*

**নোট গ্রহণকারীর বিষয়ে বলুন**

বলুন: *“ইনি xxx। আপনি কথা বলার সময় তিনি প্রয়োজনীয় নোট নিবেন যাতে আমরা আপনার বলা কথাগুলো মনে রাখতে পারি। আমরা শিশু সুরক্ষা টিমকে প্রয়োজনীয় তথ্য ও ধারণা দেওয়ার জন্য এই নোট ব্যবহার করব, যা তাদেরকে আপনি কীভাবে কাজ করছেন তা বুঝতে সাহায্য করবে এবং আপনার কাজের অনুকূল ও প্রতিকূল দিকগুলো সম্পর্কে জানাবে। নোট লেখার সময় আমরা কারো নাম ব্যবহার করব না। XX (নোট গ্রহণকারী এবং দোভাষী যদি থাকে) কে কী বলেছে তার পরিচয় রাখবে না। আমাদের একটি ‘নাম না নেওয়া’ নীতি থাকবে – যার মানে হলো আপনি টিমের অন্যান্য লোককে নিয়ে কথা বলবেন কিন্তু তাদের নাম উল্লেখ করবেন না। গ্রুপে হওয়া কথাগুলো গোপন রাখার এবং বাইরের কারো সাথে শেয়ার না করার অনুরোধ করছি।*

**ওয়ার্কশপের কার্যক্রম:**

**কার্যক্রম 1: একজন স্বেচ্ছাসেবী হিসেবে আপনি কী কী করেন?**

লক্ষ্য: স্বেচ্ছাসেবীরা কী কী কাজ করেন, কাজগুলো করতে কত সময় লাগে এবং তাদের কী পরিমাণ দায়িত্ব বহন করতে হয় তা খুঁজে বের করা

উপকরণ: কাগজ ও ক্রেয়ন বা মার্কার

1. কাগজ ও ক্রেয়ন বিতরণ করুন

ছবি আঁকার উপকারিতা তুলে ধরুন, ছবি আঁকা আমাদেরকে আমাদের কাজ নিয়ে কীভাবে ভিন্নভাবে ভাবতে সাহায্য করে তা বুঝিয়েবলুন। স্বেচ্ছাসেবীদের উৎসাহদিন এবং তাদের আঁকা ছবি যে খুব ভালো না হলেও চলবে সেটি ব্যাখ্যা করুন। যদি কেউ এর আগে কখনোই হাতে পেন্সিল ধরে না থাকেন বা আঁকতে বিব্রত বোধ করেন তাহলে তিনি অন্য কাউকে তার হয়ে আঁকার অনুরোধ করতে পারবেন।

এখানে সাউথ আফ্রিকার একজন স্বেচ্ছাসেবীর হাতে আঁকা ছবি দেওয়া হয়েছে, তিনি শিশু সদন পরিদর্শন করেন, আরেকটি ছবিতে দেখা যাচ্ছে মোজাম্বিকের স্বেচ্ছাসেবীরা স্বেচ্ছাসেবী হিসেবে কী কী কাজ করেন তা দেখাতে পাতা ও পাথর দিয়ে ছবি বানাচ্ছেন।

এই উদাহরণ দেখে ছবিগুলো কেমন হতে পারে সে সম্পর্কে আপনি একটি ধারণা পাবেন।





**ছবি আঁকার নির্দেশনা**

**বলুন:** *অনুগ্রহ করে xxxx (এলাকার নাম) এ আপনার কাজের উপর একটি ছবি আঁকুন/বা বানান। ছবিটি সুন্দর না হলেও চলবে। আপনার নিজের বাড়ি আঁকার মধ্য দিয়ে শুরু করুন, আমাকে আপনার পরিবার দেখান, এরপর কমিউনিটিতে আপনি যে কাজ করেন তা এঁকে দেখান।*

আঁকা শেষ হওয়ার পর, তারা ছবিগুলো নিয়েগ্রুপের সবার সাথে মত বিনিময় ও আলোচনা করবে। ফ্যাসিলিটেটর হিসেবে, বিস্তারিত জানার জন্য প্রশ্ন করুন। যেমন, যদি তারা বলেন যে তারা প্রতি সপ্তাহে মিটিংয়ে অংশ নেওয়ার জন্য অফিসে যান – তাহলে তারা মিটিংয়ে কী কী নিয়ে আলোচনা করেন তা জিজ্ঞেস করুন।

**এ সম্পর্কে আরো জানুন:**

* স্বেচ্ছাসেবীর দায়িত্ব পালনের সময় কমিউনিটি সদস্যরা আপনাকে কী বলে ডাকেন?
* প্রতিদিনের কাজে আপনার কতটুকু সময় ব্যয় হয়? এটি কি খুব বেশি না ঠিক আছে?
* প্রতিদিন দায়িত্ব পালনের সময় আপনার কতজন শিশু বা কতটি পরিবারের সাথে দেখা হয়? এটি কি খুব বেশি না ঠিক আছে?
* আপনি শিশুদের যেসব পরিস্থিতিতে সাহায্য করেন সেগুলো কতটা কঠিন?
* কেউ কি আপনাকে সাহায্য করে? আপনার কি কোনো সুপারভাইজার আছে যিনি আপনাকে সহায়তা করেন? অন্যান্য স্বেচ্ছাসেবী
* আপনি কি অন্যান্য স্বেচ্ছাসেবীর সাথে সাক্ষাৎ করেন আপনি কখন এবং কী করেন?

**কার্যক্রম 2 & 3: একজন স্বেচ্ছাসেবী হিসেবে আপনি আনন্দিত/ চিন্তিত হয়েছেন এমন একটি দিনের গল্প বলুন**

স্বেচ্ছাসেবীদের নাম উল্লেখ না করার বিষয়টি মনে করিয়ে দিয়ে শুরু করুন।

1. একজন স্বেচ্ছাসেবীকে তিনি স্বেচ্ছাসেবী হিসেবে আনন্দিত হয়েছেন এমন একটি দিনের গল্প বলতে বলুন।
2. একজন স্বেচ্ছাসেবীকে তিনি স্বেচ্ছাসেবী হিসেবে চিন্তিত হয়েছেন এমন একটি দিনের গল্প বলতে বলুন।
3. গল্পগুলো বোঝার জন্য কিছু কিছু প্রশ্ন যোগ করতে পারেন:

* একজন স্বেচ্ছাসেবী হিসেবে আপনি কী কী করেন?
* একজন স্বেচ্ছাসেবী হিসেবে আপনি যে কাজ করেন সেটিকে আপনি কিভাবে দেখেন?
* একজন স্বেচ্ছাসেবী হিসেবে আপনার ভূমিকার ভালো দিকগুলো কী কী?
* একজন স্বেচ্ছাসেবী হিসেবে আপনার ভূমিকার প্রতিকূল দিকগুলো কী কী?

**কার্যক্রম 4: একজন স্বেচ্ছাসেবী হওয়া**

স্বেচ্ছাসেবীদের ক্লে দিয়ে বা এঁকে ছবি তৈরি করার নির্দেশনা দিন:

“ক্লে দিয়ে দুইটি ছবি/বস্তু তৈরি করুন। একটি আমাকে বলবে

* স্বেচ্ছাসেবী হওয়ার আগে আমি কেমন ছিলাম

আরেকটি আমাকে বলবে

* স্বেচ্ছাসেবী হওয়ার পর আমি কেমন আছি”

নিচের ছবিতে মোজাম্বিকের একটি উদাহরণ তুলে ধরা হয়েছে



“আমি আগে অলস গাধা ছিলাম কিন্তু এখন সচল নৌকা হয়েছি। আমি সবার উপকার করি, লোকজনকে নদী পার হতে সাহায্য করি।”

**কার্যক্রম 5: জোহানাকে স্বেচ্ছাসেবী হওয়ার ব্যাপারে পরামর্শ দিন**

নিজ নিজ ভূমিকা নিয়ে স্বেচ্ছাসেবীদের অনুভূতি সম্পর্কে জানতে, এই কার্যক্রমে একটি ক্ষুদ্র চিত্র ব্যবহার করা হয়। তাদের ভূমিকার প্রতীকী উপস্থাপনা দেখার মধ্য দিয়ে, তারা সৎ ও গঠনমূলক বিশ্লেষণী দক্ষতার অধিকারী হয়ে উঠতে পারে।

ছবির মতো করে কাগজ কেটে একটি ছোট মানুষের চিত্র তৈরি করুন।



“এই হলো জোহানা (স্থানীয় নাম ব্যবহার করুন)। সে (সংস্থার নাম) এর সাথে স্বেচ্ছাসেবী হিসেবে কাজ করার কথা ভাবছে।

* তার এই পরিকল্পনা সম্পর্কে তার পরিবার কী বলবে?
* তার প্রতিবেশীরা কী বলবে?
* সে স্বেচ্ছাসেবী হলে সংস্থাটি তার জন্য কী করবে?
* তার কি সমস্যা হবেনাকি দায়িত্বটি তার জন্য সহজ হবে?
* সংস্থাটির সাথে তার কী কী সমস্যা হবে? সুপারভাইজার/ ব্যবস্থাপক/ অন্যান্য স্বেচ্ছাসেবী?
* আপনি তাকে কী পরামর্শ দিবেন?
* সে কি পারিশ্রমিক পাবে? সেটি কি কোনো সমস্যা? কেন?

**কার্যক্রম 6: ম্যানেজার হওয়ার ব্যাপারে মেইকে পরামর্শ দিন**

আরেকটি চিত্র তৈরি করুন।

বলুন: *এই হলো মেই, সে (সংস্থার নাম) এ স্বেচ্ছাসেবীদের পরিচালনা করার কাজে কর্মরত রয়েছে।*

* আপনি তাকে কী পরামর্শ দিতে চান?
* সে স্বেচ্ছাসেবী সাথে কীভাবে যোগাযোগ ও কাজ করবে?
* সে তার সংস্থার স্বেচ্ছাসেবীদের কীভাবে সাহায্য করবে?
* তার জন্য কোন কাজটি করা খুব গুরুত্বপূর্ণ?
* সে স্বেচ্ছাসেবীদের কী ধরনের প্রশিক্ষণ দিবে?

**কার্যক্রম 7: ক্ষমতা অনুসন্ধান**

* মেই-এর একটি বড় চিত্র তৈরি করুন – এই চিত্রটি জোহানার চিত্রের চেয়ে বড় হতে হবে।
* আপনি চিত্রগুলোকে এটি বলে পরিচয় করিয়ে দিতে পারেন “আপনারা জানেন মাঝেমাঝে লোকজন মনে করে তারা আমাদের চেয়ে বড়, আমাদের চেয়ে ভালো…” আপনি এটি অঙ্গভঙ্গির সাহায্যে অভিনয় করে দেখাতে পারেন।
* “আমাকে বলুন, জোহানার সাথে কাজ করলে মেই দেখতে কি এমন (বড় চিত্রটি দেখান) হবে নাকি এমন (একই আকারের চিত্রটি দেখান) হবে?”
* এটি আপনাকে ক্ষমতা বিন্যাস পরীক্ষা করার সুযোগ দিবে।

**কার্যক্রম 8: রাবিয়া একজন স্বেচ্ছাসেবী**

আরেকটি চিত্র ব্যবহার করুন।

ও রাবিয়া। সে একজন নিবেদিত স্বেচ্ছাসেবী এবং এই সংস্থার সাথে বহুদিন ধরে কাজ করছে – সে সবসময় সঠিক কাজটি করতে চেষ্টা করে। তবে, সে একবার কেসওয়ার্কারের কাছে একটি কেসের রিপোর্ট করেনি।

* এর কারণ কী বলে আপনি মনে করেন?
* আপনি কি এমন অন্য কোনো ঘটনার কথা জানেন?
* কোনো কেসের রিপোর্ট করবেন কি না সেটি নিয়ে আপনি কি কখনো কখনো দ্বিধাবোধ করেন?

**কার্যক্রম 9: কেস ব্যবস্থাপনা নিয়ে ভাবা**

দৃশ্যটি পড়ুন এবং প্রশ্নগুলো নিয়ে আলোচনা করুন

*আপনি একজন প্রতিবেশীর কাছ থেকে জানতে পারলেন, মেরি নামের একটি 15 বছর বয়সী মেয়ে দুইদিন ধরে নিখোঁজ – কেউ কেউ তাকে পাচার করা হয়েছে বলে গুজব ছড়াচ্ছে, কেউ কেউ বলছে সে তার প্রেমিকের সাথে চলে গেছে। সবকিছু ঠিক আছে কিনা তা দেখতে আপনি মেরির বাড়িতে গেলেন। মেরির চাচা আপনাকে জানালো যে মেরি গতকাল রাতে বাড়ি ফিরেছে। তিনি আপনাকে আরো জানালেন, মেরির বাবা খুব রেগে আছেন এবং মেরিকে বাইরে বের হতে বা কারো সাথে দেখা করতে দিচ্ছেন না। মেরি বাড়ি ফেরার পর থেকে কারো সাথে কথা বলেনি কিন্তু তার গায়ে ক্ষত ও আঘাতের দাগ রয়েছে।*

আলোচনার প্রশ্ন:

* গল্পটি শুনে আপনার কী মনে হচ্ছে? *(সব অংশগ্রহণকারীই যাতে ঘটনাটি বুঝতে পারে তার জন্য 5 মিনিট সময় দিন)*
* মনে করুন আপনি কমিউনিটির একজন ক্ষমতাশালী ব্যক্তি এবং আপনি কমিউনিটিতে যা খুশি করতে পারেন। আপনি মেরির জন্য কী করবেন? *(এটি আমাদের তাদের উৎসাহ, মনোভাব, ভুক্তভোগী শিশুদের প্রতি তাদের দৃষ্টিভঙ্গি, গুজব এবং তারা শিশুদের কীভাবে সাহায্য করতে চায় সে বিষয়ক সামগ্রিক ধারণা বুঝতে সাহায্য করবে)*
* এখন মনে করুন আপনি xxx (এখানে সংস্থার নাম লিখুন) এরস্বেচ্ছাসেবী । এক্ষেত্রে আপনি কী কী করার অনুমতি পাবেন এবংকী কী করার অনুমতি পাবেন না? আপনি কী করতে পারবেন এবং কী করতে পারবেন না তা কী করে জানবেন?
* *আপনি কি এই পর্যায়ে মেরি ও তার পরিবারের সাথে সরাসরি যোগাযোগ করতে সক্ষম হবেন? যদি পারেন, তাহলে এমন কিছু অভিজ্ঞতা শেয়ার করুন।*
* *আপনার সুপারভাইজার এই কেসে কীভাবে যুক্ত হতে পারে?* আপনিতার  *কাছ থেকে* কী  *সহায়তা পাবেন?* আপনিতাকে  *কী সহায়তা দিবেন?*
* পরবর্তী পদক্ষেপ নেওয়া হলে আপনি তাতে কীভাবে অংশ নিবেন– যখন সুপারভাইজার এটিকে একটি কেস হিসেবে রেকর্ড করবেন?
* এবার চলুন সাহায্য করার পর্যায় নিয়ে ভাবি (বাস্তবায়ন)। যেমন, আপনি যে এজেন্সিতে কাজ করছেন সেটি মেরিকে স্বাস্থ্য পরিষেবায় রেফার করেছে, PSS ও অন্যান্য সহায়তা প্রদান করেছে। শিশু, পরিবার, কমিউনিটি বা আপনার সুপারভাইজার যার জন্যই হোক না কেন, এ পর্যায়ে আপনি কী করবেন?
* ধরে নিলাম, মেরি এখন ভালো আছে এবং নিয়মিত স্কুলেও যাচ্ছে। তার পরিবারের দিক থেকেও আর কোনো নিপীড়ন বা সহিংসতার ঘটনা ঘটেনি। তাই, আপনার সুপারভাইজার এখন কেসটি বন্ধ করে দেওয়া উচিত বলে মনে করলেন। এই পরিস্থিতিতে, কেসটি বন্ধ করে দেওয়া আসলেই ভালো হবে কিনা সে বিষয়ে নিশ্চিত হতে সুপারভাইজার কেসটি পর্যালোচনা করতে পারেন। আপনি কি এই পর্যায়ে কখনো অংশ নিয়েছেন? যদি নিয়ে থাকেন, তাহলে কিছু উদাহরণ দিন।
* আপনাকে কেস ব্যবস্থাপনার উপর যে টপিকগুলো পড়ানো হয়েছিল সেগুলো কি মনে করতে পারেন? কেস ব্যবস্থাপনায় সহায়তা করার সময়, এই টপিকগুলোর মধ্য থেকে কোনকোন দক্ষতা সবচেয়ে বেশি ব্যবহার করেন এবং কোন কোন দক্ষতা সবচেয়ে কম ব্যবহার করেন?
* সাধারণত, শিশুদের কেস ব্যবস্থাপনা পরিষেবা পেতে সাহায্য করার সময় আপনি সামগ্রিকভাবে কী কী চ্যালেঞ্জের সম্মুখীন হন?
* কেস ব্যবস্থাপনায় আপনার দায়িত্বের জায়গা থেকে শিশুদের আরো সাহায্য করতে সক্ষমহওয়ার জন্য আপনি কী কী পরামর্শ দিবেন?

**ওয়ার্কশপের সমাপ্তি**

অংশগ্রহণকারীদের ধন্যবাদ দিন এবং তাদের উত্তর কিভাবে ব্যবহার করা হবে তা জানান। তাদের মনে করিয়ে দিন যে তাদের নাম শেয়ার করা হবে না বা কোনো রিপোর্টে ব্যবহার করা হবে না। তাদের কোনো প্রশ্ন বা কোনো অতিরিক্ত তথ্য জানার আছে কিনা তা জিজ্ঞাসা করুন।