|  |
| --- |
| **কেস ব্যবস্থাপনায় কমিউনিটি স্বেচ্ছাসেবী সম্পৃক্ততা মূল্যায়নের জন্য বিশ্লেষণ নির্দেশিকা** |

**সংজ্ঞা:** বিশ্লেষণ নির্দেশিকাটি শিশু সুরক্ষা (CP) সংস্থার স্বেচ্ছাসেবী ও কর্মীদের জন্য তিনটি ওয়ার্কশপ পরিচালনাকে সমর্থন করে, যাতে তারা মূল্যায়নের ফলাফল প্রতিফলিত করতে পারে এবং তাদের পক্ষে কী পদক্ষেপ নেওয়া সম্ভব তা প্রতিফলিত করতে সক্ষম হয়।

**উদেশ্য:** টুলের উদ্দেশ্য হলো কী ঠিকমতো চলছে; কী উন্নত করা দরকার; এবং চ্যালেঞ্জ, সুযোগ ও সম্ভাবনাগুলো কী কী তা নির্ধারণের জন্য স্বেচ্ছাসেবী এবং CP সংস্থার কর্মীদের সাথে মূল্যায়নের ফলাফল পর্যালোচনা করা।

**এই টুল কখন ব্যবহার করতে হবে:** বিশ্লেষণ নির্দেশিকা টুল এমন সংস্থার জন্য যারা ইতোমধ্যে কমিউনিটি স্বেচ্ছাসেবীদের সম্পৃক্ত করছে এবং মূল্যায়ন পর্বটি সম্পন্ন করেছে। মূল্যায়নের ফলাফলের উপর ভিত্তি করে, সম্পূর্ণ CP দলকে (স্বেচ্ছাসেবী ও কর্মী) এই টুল ব্যবহার করার জন্য প্রস্তুত হতে হবে ।

**নির্দেশনা:** সেশনগুলো কোনো বহিরাগত পরামর্শক বা CP সংস্থার কোনো সিনিয়র সহকর্মী কর্তৃক পরিচালিত হতে পারে। যেহেতু অনেক টপিকই সংবেদনশীল, তাই ফ্যাসিলিটেটরের অংশগ্রহণমূলক পদ্ধতির সাথে পরিচিত হওয়া এবং অংশগ্রহণকারীদের জন্য একটি নিরাপদ ও নির্ভরযোগ্য পরিবেশ সৃষ্টি করতে সক্ষম হওয়া অতি গুরুত্বপূর্ণ।

এছাড়াও, দুইটি দলের মধ্যে ক্ষমতা বিন্যাসের কারণে, চূড়ান্ত সমাবেশে একত্র হওয়ার আগে স্বেচ্ছাসেবী ও CP কর্মী সদস্যদের জন্য পৃথক সেশন থাকা গুরুত্বপূর্ণ।

***মূল্যায়ন পর্যায়ের শিক্ষণীয় বিষয়ের সারসংক্ষেপ এবং মূল্যায়নের স্পষ্ট মূল অনুসন্ধান সহ ফ্যাসিলিটেটরের প্রক্রিয়ার এই পর্যায়ের জন্য যথাযথভাবে প্রস্তুত হওয়া গুরুত্বপূর্ণ।***

|  |  |  |
| --- | --- | --- |
| **সেশন** | **লক্ষ্য** | **কারা অংশ নেবে?[[1]](#footnote-1)** |
| 1. স্বেচ্ছাসেবী: আমরা কী শিখেছি?   (2 ঘণ্টা) | মূল্যায়নের ফলাফলের সারসংক্ষেপ করুন, CP দল কী করতে পারে তা নিয়ে ব্রেইনস্ট্রর্মিং করুন | প্রতি সেশনে প্রায় 20 জন স্বেচ্ছাসেবী (ভৌগোলিক প্রতিনিধিত্ব, সেইসাথে বয়স এবং লিঙ্গ ভারসাম্য নিশ্চিত করার চেষ্টা করুন) |
| 1. কর্মী: আমরা কী শিখেছি?   (2 ঘণ্টা) | মূল্যায়নের ফলাফলের সারসংক্ষেপ করুন, CP দল কী করতে পারে তা নিয়ে ব্রেইনস্ট্রর্মিং করুন | CP কর্মীরা (কেসওয়ার্কার, সুপারভাইজার ও ব্যবস্থাপক; উপযুক্ত হলে মানব সম্পদ (HR) বা প্রস্তাব উন্নয়ন সহকর্মীরাও উপস্থিত থাকতে পারেন) |
| 1. CP দল (স্বেচ্ছাসেবী ও কর্মী): আমরা একত্রে কী করতে পারি?   (3 ঘণ্টা) | প্রস্তাবিত পদক্ষেপ উপস্থাপন করুন এবং একটি দল হিসেবে একসাথে যৌথ পরিকল্পনা তৈরি করুন | যদি সম্ভব হয়, অংশগ্রহণকারী সকল স্বেচ্ছাসেবী ও কর্মী সদস্যরা একটি সম্মিলিত CP দল হিসেবে |

**প্রস্তুতি**

* আরামদায়ক, গোপনীয় স্থানে এই সেশন আয়োজন করুন
* অংশগ্রহণকারীদের জন্য জলখাবারের ব্যবস্থা করুন

**উপকরণ:**

* ফ্লিপচার্টের কাগজ
* আঁকার জন্য কাগজ
* ক্রেয়ন ও/বা মার্কার

**কেস ব্যবস্থাপনায় কমিউনিটি স্বেচ্ছাসেবী সম্পৃক্ততা মূল্যায়নের জন্য বিশ্লেষণ নির্দেশিকা**

**সেশন 1: স্বেচ্ছাসেবী, আমরা কী শিখেছি?**

**সভার সূচনা**

অংশগ্রহণকারীদের আন্তরিকভাবে স্বাগত জানান, এবং সেশনে যোগদানের জন্য তাদের ধন্যবাদ দিন। মনে করিয়ে দিন:

* আপনি কে
* কেন এই সভা অনুষ্ঠিত হচ্ছে

**ভূমিকা**

বলুন: *“সম্প্রতি, আমরা ব্যবস্থাপক, সুপারভাইজার, কেসওয়ার্কার এবং আপনার মতো স্বেচ্ছাসেবীসহ শিশু সুরক্ষা দলের সদস্যদের সাথে কিছু আলোচনা ও ওয়ার্কশপের আয়োজন করেছি। আমাদের লক্ষ্য হলো স্বেচ্ছাসেবীদের কাজ ও জীবন সম্পর্কে আরো বোঝার চেষ্টা করা, যাতে কী ঠিকমতো চলছে এবং আমরা আপনার কমিউনিটির শিশুদের জন্য যে কাজ করি তা কীভাবে উন্নত করা যায় তা খুঁজে বের করতে পারি।*

*“আজ, আমরা এই কথোপকথন থেকে যা শিখেছি তা আপনার সাথে শেয়ার করব, যাতে আমরা কী কাজ করছে এবং কী আরো ভাল হওয়া দরকার তার উপর ভিত্তি করে কী পদক্ষেপ নেওয়া যেতে পারে সে বিষয়ে একসাথে চিন্তা ভাবনা করা শুরু করতে পারি।”*

**প্রত্যাশা এবং মৌলিক নির্দেশনা**

বলুন: “আপনাকে শিশু সুরক্ষা দলের স্বেচ্ছাসেবীদের প্রতিনিধি হিসেবে নির্বাচন করা হয়েছে। *আপনার*  *যে সহকর্মী স্বেচ্ছাসেবীরা আমরা কী আলোচনা করেছি এবং সভার ফলাফল সম্পর্কে জানে না তাদেরকে এ সম্পর্কে জানানো আপনার দায়িত্ব। তবে, এই সভার বাইরে আপনার কথোপকথনে, আমরা কারো নাম ব্যবহার না করতে সম্মত হওয়া গুরুত্বপূর্ণ। বাইরে মানুষের সাথে কথা বলার সময় আমাদের 'নাম না নেওয়ার' নিয়ম থাকবে।”*

**কার্যক্রম:**

**1. মূল্যায়নের ফলাফল**

ফলাফলের সারসংক্ষেপ ব্যবহার করে এবং **ইতিবাচক ও গুরুত্বপূর্ণ উভয় ফলাফলের দিকে মনোনিবেশ করে** মূল্যায়নের ফলাফল মৌখিকভাবে উপস্থাপন করুন (পাওয়ারপয়েন্ট ছাড়া)। ফলাফল উপস্থাপিত হওয়ার পর, প্রধান অনুসন্ধান উপস্থাপন করার জন্য কাউকে ফ্লিপ চার্টে গুরুত্বপূর্ণ শব্দের তালিকা করতে বলুন।

স্বেচ্ছাসেবীদের জিজ্ঞাসা করুন যে তারা কী ঠিকমতো চলছে বলে মনে করেন এবং কী উন্নতি করা যেতে পারে সে সম্পর্কে মন্তব্য করতে চান কিনা। **সংক্ষিপ্ত** আলোচনার অনুমতি দিন, যাতে সকলে অনুসন্ধান নিয়ে নিজেরা আলোচনা করতে পারে। এই মুহুর্তে কোনো অনুসন্ধান যুক্ত করবেন না, কারণ গ্রুপের মূল্যায়নের সময় কী পাওয়া গেছে সেদিকে মনোনিবেশ করতে হবে।

**2. প্রত্যাশা ব্যবস্থাপনা**

স্বেচ্ছাসেবীদের প্রত্যাশা বৃদ্ধি এড়ানোর জন্য, অনুসন্ধানে তালিকাভুক্ত কিছু চ্যালেঞ্জ সমাধান করতে সময় লাগতে পারে এবং CP সংস্থার দ্বারা বেশ কয়েকটি চ্যালেঞ্জ একেবারেই সমাধানযোগ্য নাও হতে পারে সেদিকে লক্ষ্য রাখা গুরুত্বপূর্ণ। তবে, আপনাকে উল্লেখ করতে হবে যে CP কর্মী ও স্বেচ্ছাসেবীরা বিভিন্ন চ্যালেঞ্জ সমাধানের জন্য একটি দল হিসেবে কাজ করতে সক্ষম হবে। আর এগুলো নিয়েই আমরা ভাবতে চাই।

**3. কী অব্যাহত থাকবে?/কী পরিবর্তন করতে হবে?**

* অংশগ্রহণকারীদের তিন বা চার জনের দলে ভাগ করতে হবে। প্রতিটি দলকে দুইটি মূল সমস্যা বেছে নিতে হবে যা আপনি বিশ্বাস করেন যে CP কর্মী ও স্বেচ্ছাসেবীরা একটি দল হিসেবে একসাথে কাজ করতে পারবে।
* কোনো দলের বেছে নেওয়া প্রতিটি ইস্যুর জন্য, অংশগ্রহণকারীদের যে চিন্তা দিয়ে শুরু করতে হবে:
  + - এটা নিয়ে কি স্বেচ্ছাসেবী হিসেবে আমরা কিছু করতে পারি?
    - এটা কি এমন কিছু যা নিয়ে CP কর্মীরা কিছু করতে পারে?
    - কমিউনিটিতে কি অন্য কোনো ব্যক্তি/ কর্তৃপক্ষ আছে যার সাথে আমরা সবাই এই বিষয়ে কাজ করতে পারি?
* প্রতিটি সমস্যার জন্য, দলকে চিত্র / পোস্টার ও বাক্য দিয়ে তাদের ধারণা চিত্রিত করতে হবে। দলকে ব্যাখ্যা করুন যে আপনি তাদেরকে চিত্র / পোস্টার ব্যবহার করতে বলছেন কারণ এগুলো দলের পক্ষে CP কর্মীদের কাছে তাদের ধারণা পৌঁছানো সহজ করে তুলবে। এছাড়াও তাদের বলুন যে চিত্র আসলেই সহায়ক হবে কারণ এটি তাদের ভিন্নভাবে চিন্তা করার - সৃজনশীল হওয়ার সুযোগ দেয়।
* দলগুলো চিত্র / পোস্টার তৈরি করার পরে, সেগুলো কক্ষের চারপাশে রাখুন এবং প্রতিটি দলের সদস্যদের তাদের ধারণা খুব সংক্ষিপ্তভাবে ব্যাখ্যা করতে বলুন।

**উপসংহার**

অংশগ্রহণকারীদের কাছে নিম্নলিখিত বিষয়গুলো ব্যাখ্যা করুন:

* ফ্যাসিলিটেটর হিসেবে, আপনি CP কর্মীদের সাথে অনুরূপ সেশন করবেন এবং আপনি CP কর্মী অংশগ্রহণকারীদের সাথে স্বেচ্ছাসেবীদের চিত্র / পোস্টার শেয়ার করবেন।
* তারপরে আপনি শীঘ্রই নেওয়া যেতে পারে এমন পদক্ষেপের ধারণা বিবেচনা করার জন্য স্বেচ্ছাসেবীদের তৃতীয় সেশনে CP কর্মীদের সাথে একত্র করবেন।
* আবারো বলুন যে, কিছু সমস্যা অল্প সময়ের মধ্যে সহজে সমাধানযোগ্য নাও হতে পারে। স্বেচ্ছাসেবীদের প্রত্যাশা বৃদ্ধি এড়াতে এটি বলুন।

স্বেচ্ছাসেবী প্রতিনিধিদের এই সেশনে কী ঘটেছে সে সম্পর্কে তাদের সহকর্মীদের জানাতে মনে করিয়ে দিন, তবে কারো নাম উল্লেখ না করে।

স্বেচ্ছাসেবী হিসেবে অংশগ্রহণকারীদের কাজ উৎসাহমূলক গান বা সমাপনী অনুষ্ঠানের মাধ্যমে উদযাপন করুন।

**সেশন 2: CP কর্মী, আমরা কী শিখেছি?**

**সভার সূচনা**

অংশগ্রহণকারীদের আন্তরিকভাবে স্বাগত জানান, এবং সেশনে যোগদানের জন্য তাদের ধন্যবাদ দিন। মনে করিয়ে দিন:

* আপনি কে
* কেন এই সভা অনুষ্ঠিত হচ্ছে

**ভূমিকা**

বলুন: *“*সম্প্রতি, আমরা ব্যবস্থাপক, সুপারভাইজার, কেসওয়ার্কার এবং স্বেচ্ছাসেবীসহ শিশু সুরক্ষা দলের সদস্যদের সাথে কিছু আলোচনা ও ওয়ার্কশপের আয়োজন করেছি। *আমাদের লক্ষ্য হলো স্বেচ্ছাসেবীদের কাজ ও জীবন সম্পর্কে আরো বোঝার চেষ্টা করা, যাতে কী ঠিকমতো চলছে এবং আমরা যে কমিউনিটির শিশুদের সহায়তা করার জন্য যে কাজ করি তা কীভাবে উন্নত করা যায় তা খুঁজে বের করতে পারি।*

*“আজ, আমরা এই কথোপকথন থেকে যা শিখেছি তা আপনার সাথে শেয়ার করব, যাতে আমরা কী কাজ করছে এবং কী আরো ভাল হওয়া দরকার তার উপর ভিত্তি করে কী পদক্ষেপ নেওয়া যেতে পারে সে বিষয়ে একসাথে চিন্তা ভাবনা করা শুরু করতে পারি।”*

মূল্যায়নটি কিভাবে পরিচালিত হয়েছে তা ব্যাখ্যা করুন এবং অংশগ্রহণকারীদের বলুন যে আপনি ইতোমধ্যে স্বেচ্ছাসেবীদের সাথে অনুরূপ একটি ওয়ার্কশপ পরিচালনা করেছেন, যেখানেও মূল্যায়নের ফলাফল দেখা হয়েছে। আপনি কেন প্রথমে স্বেচ্ছাসেবী ও CP কর্মীদের সাথে পৃথকভাবে কাজ করছেন তা ব্যাখ্যা করুন, এর কারণ সময়ের সাথে সাথে উন্মুক্ততা ও বিশ্বাস গড়ে তুলতে উত্সাহিত করা। স্বেচ্ছাসেবীদের জন্য ব্যবহৃত একই তালিকা ব্যবহার করে CP কর্মী অংশগ্রহণকারীদের বিবেচনা করার জন্য মূল্যায়ন ফলাফলের চিহ্নিত গুরুত্বপূর্ণ বিষয় নির্বাচন করুন।

**প্রত্যাশা এবং মৌলিক নির্দেশনা**

বলুন: “কিছু ইতিবাচক ফলাফল পাওয়া গেছে যা আমাদের জানা অপরিহার্য, কারণ আমাদের জানা দরকার কী ঠিকমতো চলছে। এদিকে, কয়েকটি মূল্যায়ন ফলাফলে কিছু গঠনমূলক সমালোচনা অন্তর্ভূক্ত থাকতে পারে এবং এইভাবে শুনতে কিছুটা খারাপ লাগতে পারে। *অনুগ্রহ করে উদার মনে থাকার চেষ্টা করুন এবং মনে রাখবেন যে স্বেচ্ছাসেবীদের দৃষ্টিভঙ্গি ভিন্ন। স্বেচ্ছাসেবীদের উল্লেখকৃত চ্যালেঞ্জ কখনো কখনো আমাদের নিয়ন্ত্রণের বাইরে থাকা বিষয়ের সাথে সম্পর্কিত হতে পারে, যেমন সম্পদের অভাব, অথবা তারা সংস্থা বা মানবিক সাড়াদানে বৃহত্তর পদ্ধতিগত সমস্যা তুলে ধরতে পারে। তবে, আমরা আজ এখানে এমন উপায় নিয়ে চিন্তা করতে এসেছি যাতে আমরা একটি দল হিসেবে আরো ভালভাবে একসাথে কাজ করতে পারি।”*

**কার্যক্রম:**

**1. মূল্যায়নের ফলাফল**

ফলাফলের সারসংক্ষেপ ব্যবহার করে এবং **ইতিবাচক ও গুরুত্বপূর্ণ উভয় ফলাফলের দিকে মনোনিবেশ করে** মূল্যায়নের ফলাফল মৌখিকভাবে উপস্থাপন করুন (পাওয়ারপয়েন্ট ছাড়া)। ফলাফল উপস্থাপিত হওয়ার পর, প্রধান অনুসন্ধান উপস্থাপন করার জন্য কাউকে ফ্লিপ চার্টে গুরুত্বপূর্ণ শব্দের তালিকা করতে বলুন।

CP কর্মী অংশগ্রহণকারীদের জিজ্ঞাসা করুন যে তারা কী ঠিকমতো চলছে বলে মনে করেন এবং কী উন্নতি করা যেতে পারে সে সম্পর্কে মন্তব্য করতে চান কিনা। **সংক্ষিপ্ত** আলোচনার অনুমতি দিন, যাতে সকলে অনুসন্ধান নিয়ে নিজেরা আলোচনা করতে পারে। এই মুহুর্তে কোনো অনুসন্ধান যুক্ত করবেন না, কারণ গ্রুপের মূল্যায়নের সময় কী পাওয়া গেছে সেদিকে মনোনিবেশ করতে হবে।

**2. প্রত্যাশা ব্যবস্থাপনা**

প্রত্যাশা বৃদ্ধি এড়ানোর জন্য, এতে জোর দেওয়া গুরুত্বপূর্ণ যে, ফলাফলে তালিকাভুক্ত কিছু চ্যালেঞ্জ সমাধানের জন্য প্রচুর সময় প্রয়োজন হতে পারে। তবে অন্যান্য সমস্যা রয়েছে যা সমাধানের জন্য CP কর্মী ও স্বেচ্ছাসেবীরা একটি দল হিসেবে কাজ করতে পারে।

**3. কী অব্যাহত থাকবে?/কী পরিবর্তন করতে হবে?পরিবর্তন করার জন্য আমাদের কী ক্ষমতা আছে?**

ফ্লিপ-চার্ট শিটের সেটে, সংক্ষিপ্ত ফ্লিপ চার্ট থেকে নেওয়া অনুসন্ধানের তালিকাসহ নিচের মতো একটি টেবিল প্রস্তুত করুন (আপনি চা বিরতির সময় এটি করতে পারেন)। তারপর দলকে টেবিলটি আলোচনা করতে বলুন।

|  |  |  |  |
| --- | --- | --- | --- |
| **অনুসন্ধান** | **আমরা কিছু করতে পারি** | **আমাদের প্রতিষ্ঠানের অন্য কাউকে জিজ্ঞাসা করা দরকার** | **আমরা এই মূহুর্তে কিছু করতে পারব না** |
| দীর্ঘ কাজের সময় |  |  |  |
| CP কর্মীদের যথাযথ তদারকি প্রদানের জন্য অপর্যাপ্ত সময় |  |  |  |
| কমিউনিটিতে স্বেচ্ছাসেবীদের প্রতি হুমকি |  |  |  |

এই আলোচনার শেষে, অংশগ্রহণকারীদের এমন বিষয়ের তালিকা তৈরি করতে দিন যা তারা মনে করে যে তারা কিছু করতে পারবে।

**3. স্বেচ্ছাসেবীদের পদক্ষেপের ধারণা**

CP কর্মী অংশগ্রহণকারীদের ব্যাখ্যা করুন যে আপনি স্বেচ্ছাসেবীদের সাথে একই অনুশীলন করেছেন এবং তারা পদক্ষেপের জন্য কিছু ধারণাও নিয়ে দিয়েছে। কক্ষের চারপাশে স্বেচ্ছাসেবীদের আঁকা চিত্র / পোস্টার রাখুন এবং CP কর্মী অংশগ্রহণকারীদের সেগুলো দেখতে দিন। প্রয়োজন হলে ব্যাখ্যা দিন।

**4. কয়েকটি সম্ভাব্য পদক্ষেপ চিত্রিতকরণ**

CP কর্মী অংশগ্রহণকারীদের তারা যে দুই বা তিনটি পদক্ষেপ গ্রহণ করতে পারে তা চিত্রিত করে চিত্র / পোস্টার তৈরির জন্য একসাথে কাজ করতে বলুন। প্রতিটি সমস্যার জন্য, অবশ্যই তাদেরকে চিত্র / পোস্টার ও বাক্য দিয়ে ধারণা চিত্রিত করতে হবে। ব্যাখ্যা করুন যে চিত্র / পোস্টার তাদের ধারণাগুলো পৌঁছানো সহজ করে তুলবে। এছাড়াও তাদের বলুন যে চিত্র আসলেই সহায়ক হবে কারণ এটি তাদের ভিন্নভাবে চিন্তা করার - সৃজনশীল হওয়ার সুযোগ দেয়।

অংশগ্রহণকারীরা চিত্র / পোস্টার তৈরি করার পরে, ব্যাখ্যা করুন যে, পরবর্তী কর্মশালায় স্বেচ্ছাসেবীদের চিত্র / পোস্টারের পাশাপাশি সেগুলো ব্যবহার করা হবে।

**উপসংহার**

নিম্নলিখিত বিষয় দুইটি ব্যাখ্যা করুন:

* CP কর্মী ও স্বেচ্ছাসেবীদের নিয়ে একটি চূড়ান্ত সভা হবে এবং CP কর্মীরা স্বেচ্ছাসেবীদের সাথে তাদের চিত্র / পোস্টার শেয়ার করতে পারবে।
* আবারও, অংশগ্রহণকারীদের বলুন যে কিছু সমস্যা দ্রুত ও সহজে সমাধান সম্ভব নয়, তাই তাদের প্রত্যাশার ক্ষেত্রে বাস্তববাদী হতে হবে।

সেশনে অংশ নেওয়ার জন্য কর্মীদের আবারও ধন্যবাদ দিন।

**সেশন 3: CP দল: আমরা একত্রে কী করতে পারি?**

গুরুত্বপূর্ণ নোট:

কক্ষটি অনানুষ্ঠানিকভাবে সাজানো হয়েছে তা নিশ্চিত করুন এবং CP কর্মী ও স্বেচ্ছাসেবীদের মধ্যে মিথস্ক্রিয়াকে উত্সাহিত করুন। যেমন, আপনি তাদের বড় বৃত্তাকারে বসাতে পারেন। নিশ্চিত হোন যে স্থানটি এমনভাবে সাজানো হয়েছে যা ক্ষমতার শ্রেণিবিন্যাসকে কার্যকর করে না! কক্ষের চারপাশে সকল পদক্ষেপের চিত্র (স্বেচ্ছাসেবী ও CP কর্মী উভয়ের কাছ থেকে) রাখুন, স্বেচ্ছাসেবীদের ধারণার সাথে CP কর্মীদের ধারণাগুলো মিশ্রিত করুন।

উপযুক্ত হলে দোভাষী প্রস্তুত রাখতে ভুলবেন না, যাতে সবাই বুঝতে পারে কী ঘটছে।

**সভার সূচনা**

অংশগ্রহণকারীদের স্বাগত জানান। এই গুরুত্বপূর্ণ সমাবেশে একত্র হওয়ার জন্য পুরো CP দলকে ধন্যবাদ দিন।

অংশগ্রহণকারীরা নিজেদের পরিচয় দেওয়ার জন্য মজার উপায় বের করুন, কারণ দলের সকল সদস্য একে অপরকে ভালোভাবে জানেন না।

**আইসব্রেকার**

স্বেচ্ছাসেবী ও CP কর্মীদের মধ্যে বিশ্বাস ও সমতার অনুভূতি তৈরি করার জন্য, একটি অংশগ্রহণমূলক খেলা খেলুন যা প্রত্যেককে একে অপরকে আরো ভালোভাবে জানতে দেবে এবং এটি তাদের এমন পরিস্থিতিতে একটি দল হিসেবে একসাথে কাজ করতে প্রভাবিত করবে যেখানে তাদের সমান ক্ষমতা রয়েছে। এই ধরনের খেলার মধ্যে রয়েছে তিনটি বা চারটি বেলুন উড়িয়ে দেওয়া, অংশগ্রহণকারীরা একটি বৃত্তে দাঁড়িয়ে বেলুনগুলো একে অপরের কাছে পৌঁছে দেওয়া এবং বেলুনগুলো অবশ্যই মেঝে স্পর্শ করবে না সেটি তাদের বলে দেওয়া। বেলুনগুলো যাতে পড়ে না যায় সেজন্য অংশগ্রহণকারীদের একসাথে কাজ করতে হবে।

**1. ভূমিকা**

বলুন: “বেলুনগুলো উড়িয়ে রাখার জন্য আমাদের যেমন একটি দল হিসেবে একসাথে কাজ করতে হয়েছিল, ঠিক সেভাবেই আমাদের Xxxxx [কমিউনিটির নাম] এর শিশুদের জন্য একসাথে কাজ করতে হবে - অর্থাৎ, একটি দল হিসেবে।

ব্যাখ্যা করুন যে স্বেচ্ছাসেবী এবং CP কর্মীরা উভয়ই মূল্যায়নের ফলাফল দেখেছেন এবং কী অব্যাহত রাখতে হবে এবং কী উন্নত করতে হবে সে সম্পর্কে ধারণা দিয়েছেন।

বলুন: “*এই কর্মশালায়, আপনারা এক বা দুইটি পদক্ষেপ বেছে নিতে একত্র হয়েছেন যা আপনারা সবাই একসাথে পরিকল্পনা শুরু করতে পারেন।”*

***সবাইকে মনে করিয়ে দিন যে তারা সবাই একটি দল - শিশুদের ভালো ও নিরাপদ রাখতে কাজ করছে।***

**2. তাদের পদক্ষেপের ধারণাগুলো দেখা**

পোস্টার হেঁটে হেঁটে ঘুরে দেখুন। স্বেচ্ছাসেবী ও CP কর্মীদের একে অপরকে ব্যাখ্যা করতে দিন যে তাদের চিত্রে কী দেখাচ্ছে। আপনার বন্ধুত্বপূর্ণ পরিবেশকে উত্সাহিত করতে হবে, যাতে চিত্র / পোস্টার নিয়ে কিছু কথাবার্তা ও হাসি-আনন্দ হয়।

**3. ধারণার তালিকা তৈরি**

অংশগ্রহণকারীরা পুনরায় বৃত্তে বসলে, তাদের পদক্ষেপের ধারণাগুলো বলতে দিন এবং ফ্লিপ চার্টে তালিকাভুক্ত করতে বলুন। তালিকার প্রতিটি পদক্ষেপের নিচে ফাঁকা জায়গা রাখুন যাতে আপনি লেখা যোগ করতে পারেন।

পদক্ষেপের তালিকাটি এক এক করে দেখুন এবং জিজ্ঞাসা করুন:

* এই কাজটি করার জন্য কে দায়িত্বপ্রাপ্ত হতে পারে?
  + কেবল স্বেচ্ছাসেবীরা?
  + কেবল CP কর্মীরা?
  + স্বেচ্ছাসেবীরা এবং CP কর্মীরা একসাথে?
  + বাহ্যিক ক্রিয়ানক (যেমন দাতা, সরকার, ইত্যাদি)
* এটি কি এমন কিছু যা করা যেতে পারে:
  + আগামী তিন মাসে?
  + ছয় মাসের মধ্যে?
  + দীর্ঘমেয়াদে?

ফ্লিপ চার্টগুলো দেখুন। দলের সাথে, CP কর্মীরা এবং/অথবা স্বেচ্ছাসেবী হিসেবে তারা পরবর্তী তিন থেকে ছয় মাসের মধ্যে যে পদক্ষেপ নিতে পারে তা নির্বাচন করুন। একটি নতুন ফ্লিপ চার্টে এগুলোর তালিকা করুন।

**4. পদক্ষেপ পরিকল্পনা**

প্রতিটি দলকে নিচের মতো একটি পদক্ষেপ পরিকল্পনা টেমপ্লেট দিন:

|  |  |  |  |
| --- | --- | --- | --- |
| অনুসন্ধান: স্বেচ্ছাসেবীরা একা এবং সমর্থনের অভাব বোধ করে | | | |
| পদক্ষেপ: | | | |
| কী | কে | কখন | নোট |

তাদের এটি পূরণ করতে বলুন, তবে তাদের বলুন যে এটি কেবল শুরু, তাই তাদের কাছে সকল তথ্য না থাকা অসুবিধা নয়।

যখন প্রতিটি গ্রুপের আংশিক বা সম্পূর্ণ টেমপ্লেট পূর্ণ হবে, তখন পদক্ষেপ পরিকল্পনা টেমপ্লেট দেয়ালে লাগান এবং সবাইকে দেখতে দিন। একজন ব্যক্তির নাম ও ফোন নম্বর রাখুন যা আপনি ফ্যাসিলিটেটর হিসেবে পরবর্তী পর্যায়ে ধারণা সম্পর্কে যোগাযোগ করতে পারেন।

**5. পদক্ষেপ গ্রহণ**

প্রস্তাব দিন যে চার জনের একটি দল - দুইজন CP কর্মী এবং দুইজন স্বেচ্ছাসেবী - একটি যৌথ ওয়ার্কিং গ্রুপ তৈরি করবে যা পদক্ষেপ অগ্রসর করার জন্য দায়িত্বশীল হবে।

এই টাস্কফোর্স কী করবে তা সংক্ষিপ্তভাবে আলোচনা করুন। প্রস্তাবিত প্রথম পদক্ষেপ হবে:

* যৌথ কর্মপরিকল্পনা চূড়ান্ত করা
* একটি বা দুইটি পদক্ষেপ গ্রহণ শুরু করা
* অন্যান্য স্বেচ্ছাসেবী এবং সিপি CP সাথে তাদের পদক্ষেপের অগ্রগতি সম্পর্কে নিয়মিত আপডেট কীভাবে শেয়ার করবেন তা সিদ্ধান্ত নিন
* পরবর্তী পূর্ণাঙ্গ দলের সভা কখন অনুষ্ঠিত হবে তা নির্ধারণ করুন

আনন্দদায়ক খেলা বা গান দিয়ে সমাপ্ত করুন।

1. এই সংখ্যাগুলোর পরামর্শ দেওয়া হয়। উপস্থিতি সবসময় বর্তমান স্থানীয় কোভিড বিধির সাথে সামঞ্জস্য রেখে নির্ধারণ করতে হবে [↑](#footnote-ref-1)