|  |
| --- |
| **কমিউনিটি স্বেচ্ছাসেবী বাছাই টুল** |

**সংজ্ঞা:** কমিউনিটি স্বেচ্ছাসেবী বাছাই টুল কমিউনিটির সহযোগিতা নিয়ে কমিউনিটি স্বেচ্ছাসেবী শনাক্ত করার প্রক্রিয়া বর্ণনা করে।

**এই টুলের উদ্দেশ্য:** ঝুঁকিগ্রস্থ শিশুদের সাথে কেস ব্যবস্থাপনার সংযোগ স্থাপন সহজতর করতে সাহায্য করতে পারে এমন সম্ভাবনাময় স্বেচ্ছাসেবীদের খুঁজে পেতে কমিউনিটির শিশু ও প্রাপ্তবয়স্কদের সাথে একত্রে কাজ করা।

**এই টুল কখন ব্যবহার করবেন:** কমিউনিটি স্বেচ্ছাসেবীদের ভূমিকা নির্ধারণের পর, বাছাই টুল ব্যবহার করতে হবে। আপনার সংস্থা ইতোমধ্যে স্বেচ্ছাসেবীদের সাথে কাজ করলেও, এই টুল ভবিষ্যতের কমিউনিটি স্বেচ্ছাসেবী বাছাইয়ের জন্য ব্যবহার করা যাবে, যা কমিউনিটিতে বিশ্বাস, দায়িত্বশীলতা ও প্রতিশ্রুতির বিকাশ ঘটাবে।

**নির্দেশিকা:** যদি আপনার সংস্থা ইতোমধ্যেই স্বেচ্ছাসেবীদের সাথে কাজ করে, সেক্ষেত্রে এই টুল একত্রে তৈরি করা যাবে। যদি আপনি স্বেচ্ছাসেবীদের সাথে সদ্য কাজ করা শুরু করেন, সেক্ষেত্রে আপনার টিম, HR এবং সম্ভব হলে সহযোগী এজেন্সির অংশীদারদের সাথে পর্যালোচনা করার পরামর্শ দেওয়া হয়।

**কমিউনিটি স্বেচ্ছাসেবী বাছাই প্রক্রিয়া**

**ভূমিকা**

কমিউনিটি স্বেচ্ছাসেবীরা হলেন তাদের কমিউনিটি ও শিশু সুরক্ষা ব্যবস্থার মধ্যে একটি অপরিহার্য সেতুবন্ধন। কেস ব্যবস্থাপনা টিমের সদস্য হিসেবে, তাদের ভূমিকা হলো ঝুঁকিগ্রস্থ শিশু এবং সহায়তা প্রয়োজন এমন শিশুদের সাথে কেস ব্যবস্থাপনা টিমের সংযোগ স্থাপন ওজোরদার করা।

**ধাপ 1: সতর্কতার সাথে আপনার পদ্ধতি বিবেচনা করুন**

দায়িত্বশীল কমিউনিটি সম্পৃক্ততা: যদি বাছাই প্রক্রিয়া পরিচালনায় কমিউনিটির পর্যাপ্ত সম্পৃক্ততা না থাকে, তাহলে স্বেচ্ছাসেবী ও শিশুরা ঝুঁকির মুখে পড়তে পারেন। এছাড়াও, সুরক্ষা ব্যবস্থা ও মানদণ্ড বাস্তবায়ন করা না হলে, বাছাই প্রক্রিয়ার উপর ক্ষমতা কাঠামোর প্রভাব পড়তে পারে, যার ফলে প্রান্তিক গোষ্ঠীগুলো বঞ্চিত হবে।

কমিউনিটি স্বেচ্ছাসেবীদের মধ্যে বৈচিত্র্য নিশ্চিত করা: এর মধ্যে রয়েছে লিঙ্গ, জাতিসত্তা, অক্ষম ও বিশেষ চাহিদাসম্পন্ন ব্যক্তি, ইত্যাদি। কিছু ক্ষেত্রে, স্থানীয় স্বেচ্ছাসেবীর পাশাপাশি বাস্তুচ্যুত স্বেচ্ছাসেবীদেরও অন্তর্ভুক্ত করার সুপারিশ করা হয়।

টার্মস অফ রেফারেন্স অনুযায়ী কমিউনিটি স্বেচ্ছাসেবীদের জন্য মানদণ্ড তৈরি করুন: কমিউনিটি স্বেচ্ছাসেবীদের ভূমিকার বিষয়ে কী ঠিক করা হয়েছিল তা পর্যালোচনা করুন। এই দায়িত্বে সফল হওয়ার জন্য, কোন কোন দক্ষতা থাকা আবশ্যক বলে বিবেচনা করা হয় এবং কী কী কারণে কোনো ব্যক্তির নিয়োগ নিষিদ্ধ করা হয়? (এগুলো নিচে তালিকাভুক্ত করুন।)

যে সকল ব্যক্তি কমিউনিটি স্বেচ্ছাসেবী হওয়ার জন্য মনোনীত হবে তাদের নিম্নলিখিত মানদণ্ড পূরণ করতে হবে :

* বিশ্বস্ত লোক হতে হবে, তারা যে কমিউনিটিতে কাজ করে, সেই কমিউনিটির প্রতিনিধিত্ব করবে।
* তাদের কমিউনিটি সম্পর্কে জ্ঞান থাকবে, যার মধ্যে রয়েছে কোথায় রিসোর্স খুঁজতে হবে এবং সাংস্কৃতিক রীতি-নীতি ও মূল্যবোধগুলো কী কী তা জানা
* কমিউনিটির সাথে সুসম্পর্ক থাকবে এবং কমিউনিটিতে সম্মানিত হবে এবং বিশ্বাসযোগ্য সম্পর্ক গড়ে তোলায় দক্ষ হতে হবে।
* শিশু, প্রতিবেশী ও কমিউনিটির প্রতি প্রকৃত অর্থেই যত্নশীল হবে।
* ভালো যোগযোগ ও আন্তঃব্যক্তিক দক্ষতা থাকবে

অযোগ্যতার শর্ত:

* শিশুর সাথে বিবাহ হওয়া প্রাপ্তবয়স্ক
* 21 বছরের কম বয়সীহতে পারবে না

**ধাপ 2: কেবল কমিউনিটির সাথে সম্পর্ক তৈরি ও পরামর্শ করার পর পদক্ষেপ নেওয়া**

প্রথম ধাপে সম্পন্ন মূল্যায়নের উপর ভিত্তি করে, কারা কারা মূল নেতা ও কমিউনিটি গ্রুপ তা যাচাই ও মূল্যায়ন করা। শিশুদের কাছে বিশ্বস্ত লোকজন ও গ্রুপ শনাক্ত করার উপায়গুলো বিবেচনা করা। সম্ভাব্য স্বেচ্ছাসেবীদের শনাক্ত করার আগে, কমিউনিটি গ্রুপ, প্রথাগত নেতা, কেয়ারগিভার ও শিশুদের সাথে সময় কাটান। তাদেরকে শিশুরা যেসব সমস্যার সম্মুখীন হয় এবং সাহায্য ও সহায়তার জন্য তারা কোথায় যায় সে সম্পর্কে প্রশ্ন করুন।

কমিউনিটির সদস্যদের কথা শোনার পর, আপনার সংস্থা শিশুদের সাহায্য করার জন্য কী কী কাজ করে সে সম্পর্কে বলুন, এমনভাবে ব্যাখ্যা করুন যাতে তারা পুরো বিষয়টি বুঝতে পারে। যদি তারা আগ্রহী হয়, সেক্ষেত্রে CP সংস্থার সাথে কাজ করতে চাইবে এমন সম্ভাব্য স্বেচ্ছাসেবীদের খুঁজে পাওয়ার জন্য তাদেরকে একটি সভায় আসার আমন্ত্রণ জানান। কমিউনিটি সদস্যদের সাথে কথা বলার পাশাপাশি, স্বেচ্ছাসেবী শনাক্ত করার অন্যান্য উপায়ের মধ্যে রয়েছে বিজ্ঞাপন প্রচার এবং কমিউনিটি সংহতি কার্যক্রম চলাকালে স্বেচ্ছাসেবী খোঁজা। বিজ্ঞাপন ও কমিউনিটি বাছাই সভায় অন্যান্য প্রান্তিক কমিউনিটির সদস্যদের টার্গেট করার উপায়গুলো বিবেচনা করুন (যেমন সংখ্যালঘু গোষ্ঠীর সদস্য, নারী ও তরুণ, যাতে স্বেচ্ছাসেবীদের মধ্যে দলগত বৈচিত্র্য নিশ্চিত করা যায়।) সামাজিক সংহতি বিকাশের জন্য স্থানীয় কমিউনিটিকেও বিবেচনা করা যেতে পারে, প্রযোজ্য হলে। সম্ভাব্য স্বেচ্ছাসেবীদের সম্পৃক্ত ও শনাক্ত করার বৈচিত্র্যময় পদ্ধতিগুলো কমিউনিটির ব্যাপক অন্তর্ভুক্তি ও স্বীকৃতির বিকাশ ঘটাবে।

**ধাপ 3: সম্ভাব্য স্বেচ্ছাসেবীদের শনাক্ত করা**

লক্ষ্য করুন, কিছু ক্ষেত্রে একই কমিউনিটির সদস্যরা অনেকগুলো ভিন্ন ভিন্ন প্রকল্প ও সংস্থার স্বেচ্ছাসেবী হিসেবে শনাক্ত হওয়া একটি সাধারণ বিষয়। স্বেচ্ছাসেবীদের উপর অতিরিক্ত চাপ না হওয়া বা ভূমিকা নিয়ে প্রতিযোগিতা না হওয়ার জন্য সংস্থাগুলোর মধ্যে সমন্বয় থাকা গুরুত্বপূর্ণ।

কমিউনিটির গ্রুপ সদস্য, মা-বাবা ও কেয়ারগিভার এবং শিশুদের নিয়ে সভার আয়োজন করা যেতে পারে (গ্রুপগুলোর সদস্য 15 জনের মধ্যে সীমাবদ্ধ থাকবে)। কিছু ক্ষেত্রে, পুরুষ ও নারীদের জন্য পৃথক পৃথক গ্রুপ করা উপযুক্ত হতে পারে। শিশুদের সাথে সভায়ের সময়, সমবয়সীদের একই গ্রুপে রাখতে হবে, এবং প্রযোজ্য ক্ষেত্রে, লিঙ্গ অনুযায়ী গ্রুপ ভাগ করার বিষয়টি বিবেচনা করতে হবে।

কমিউনিটি স্বেচ্ছাসেবী বাছাই সভা প্রক্রিয়া:

1. আপনার ও আপনার সংস্থার পরিচয় দিন এবং বলুন, কমিউনিটি স্বেচ্ছাসেবী শনাক্ত করার জন্য আপনি তাদের সাহায্য চান। তারা যেভাবে বললে বুঝবে সেভাবে করে শিশুদের সুরক্ষা দেওয়ার জন্য স্বেচ্ছাসেবীদের কাছ থেকে কী কী কাজ প্রত্যাশা করা হয় তা বুঝিয়ে বলুন।
2. জিজ্ঞাসা করুন: কমিউনিটির কোন কোন লোক শিশু ও কেয়ারগিভারদের সাহায্য করেন?
3. জিজ্ঞাসা করুন: আপনার কমিউনিটির শিশুদের সাহায্য করে এমন লোকদের কিছু বৈশিষ্ট্য বলুন? (মেঝেতে বৃত্তের মাঝখানে ফ্লিপ চার্ট কাগজ ব্যবহার করে কমিউনিটি সদস্যদের শেয়ার করা বৈশিষ্ট্যগুলোর একটি তালিকা তৈরি করুন।
4. এই ব্যক্তিটি কেমন হবে সে বিষয়ে আমাদের তথ্য দিতে পারে এমন সবকিছু লিখে ফেলার পর, তালিকার দিকে তাকান এবং জিজ্ঞেস করুন: “এই বৈশিষ্ট্যগুলো রয়েছে বা ঠিক এইরকম কাউকে কি আপনারা চিনেন? আমাকে তার সম্পর্কে বলুন। আপনার কি এমন কয়েকজনকে চিনেন?”
5. বলুন: “শিশু সুরক্ষা প্রকল্প কমিউনিটি থেকে বাছাইকৃত লোকদের শিশুরা যেসব সমস্যার সম্মুখীন হয় সেগুলোর বিষয়ে শেখাতে চায়, যাতে তারা শিশু ও কেয়ারগিভারদের সাহায্য করতে পারে। আমরা চাই **আপনারা** আপনাদের কমিউনিটির জন্য শিশু সুরক্ষা স্বেচ্ছাসেবী বাছাই করুন। আপনারা যাদের নাম বলবেন, তাদেরকে আমরা জিজ্ঞেস করব তারা প্রশিক্ষণ নিতে আগ্রহী কিনা এবং সাহায্য প্রয়োজন এমন শিশু ও পরিবারদের সাহায্য করতে চান কিনা।

তারা তাদের কমিউনিটিতে শিশু সুরক্ষা স্বেচ্ছাসেবীর দায়িত্বের জন্য যেসব ব্যক্তির নাম সুপারিশ করেছে এবং আপনি সে ব্যক্তিদের কীভাবে খুঁজে পাবেন তা তাদেরকে তালিকাভুক্ত করতে বলুন। তারা ফ্লিপ চার্টের তালিকায় লিখিত বৈশিষ্ট্যগুলোর প্রেক্ষিতে তাকে বিবেচনা করবে। গ্রুপ সদস্যদের মধ্যে কেউ কেউ স্বেচ্ছাসেবী হওয়ার আগ্রহ প্রকাশ করতে পারে।

**ধাপ 4: কমিউনিটি স্বেচ্ছাসেবীদের আমন্ত্রণ জানান**

সম্ভাব্য কমিউনিটি স্বেচ্ছাসেবীদের সাথে আরেকটি সভা অথবা পৃথক পৃথক সাক্ষাৎকারের ব্যবস্থা করুন। আপনারা একত্র হওয়ার পর, তাদেরকে উষ্ণ অভ্যর্থনা জানান এবং আপনি কে সে সম্পর্কে এবং আপনার সংস্থা নিয়ে কিছু কথা বলুন। তাদেরকে ব্যাখ্যা করুন যে কমিউনিটির সদস্যরা তাদের এমন ব্যক্তি হিসেবে চিহ্নিত করেছে যারা শিশুদের সাহায্য করে, যাদের এই সংস্থার স্বেচ্ছাসেবী হওয়ার আগ্রহ থাকতে পারে। তাদের সাথে স্বেচ্ছাসেবীর দায়িত্ব বিবরণীর বিষয়বস্তু শেয়ার করুন, যার মধ্যে রয়েছে প্রত্যাশিত সময়ের প্রতিশ্রুতি, প্রশিক্ষণ, তত্ত্বাবধান ও পারিশ্রমিক।

মনে রাখবেন যে এদের মধ্যে অনেক স্বপ্রণোদিত সাহায্যকারী থাকবে যারা ইতোমধ্যে শিশুদের সহায়তা করছে এবং তারা কোনো CP সংস্থার আনুষ্ঠানিক দায়িত্ব গ্রহণে আগ্রহী নাও হতে পারে। এই ব্যক্তিদের কোনো প্রকার চাপ দেওয়া যাবে না, বরং তাদেরকে তাদের মতো করে শিশুদের সাহায্য করে যেতে উৎসাহিত করুন। এছাড়াও, তাদের মধ্যে এমন সম্ভাব্য স্বেচ্ছাসেবী থাকতে পারে যারা ইতোমধ্যে অন্য কোনো কর্মসূচি বা সংস্থায় দায়িত্ব পালন করছে। তাদের সাথে একাধিক স্বেচ্ছাসেবীর দায়িত্ব পালনের সম্ভাব্য চ্যালেঞ্জ নিয়ে আলোচনা করুন এবং তাদেরকে প্রত্যাশিত কাজের চাপ ভালো করে বুঝিয়ে বলেছেন তা নিশ্চিত করুন।

সম্ভাব্য কমিউনিটি স্বেচ্ছাসেবীদের এই ভূমিকা সম্পর্কে প্রশ্ন করার আমন্ত্রণ জানান। সব প্রশ্নেরই উত্তর দিতে হবে এমন ভাববেন না কারণ কিছু ক্ষেত্রে কী উত্তর দেওয়া উচিত সে ব্যাপারে আপনি নিশ্চিত নাও হতে পারেন। তবে, আপনি যেসব প্রশ্নের ব্যাপারে নিশ্চিত নন সেগুলো নোট করুন এবং এগুলোর উত্তর তাদেরকে পরে জানানোর প্রতিশ্রুতি দিন। সময় নিয়ে আলোচনা করুন – তাড়াহুড়ো করবেন না। তারা আইডিয়া নিয়ে কথা বলতে চাইবে। উদ্বেগ ও সমালোচনাগুলো শুনুন। এটি জোর দিয়ে বলুন যে তারা যদি এই পর্যায়েই না বলতে চায়, তাতে কোনো সমস্যা নেই।

**ধাপ 5: কাকে কমিউনিটি স্বেচ্ছাসেবী হিসেবে বাছাই করা হবে তা নির্ধারণ করুন**

মূল মানদণ্ডে ফিরে যান, স্বেচ্ছাসেবীদের মূল কাঠামোতে বৈচিত্র্য রয়েছে সেটি নিশ্চিত করুন এবং মানদণ্ড অনুযায়ী কে সেরা প্রার্থী তা ঠিক করুন। CP টিমের অন্যান্য সদস্য এবং সম্ভব হলে, কমিউনিটি প্রতিনিধিদের নিয়ে এই সিদ্ধান্ত নিতে চেষ্টা করুন।

প্রযোজ্য ক্ষেত্রে, রেফারেন্স চান (বিশেষ করে ব্যক্তির অন্য কোনো সংস্থার সাথে সম্পর্ক থাকলে) এবং নিশ্চিত হোন যে সে আচরণবিধি মেনে চলতে পারবে। প্রস্তাবিত কিছু নমুনা রেফারেন্স প্রশ্নগুলোর[[1]](#footnote-1) মধ্যে রয়েছে:

* রেফারকারী প্রার্থীকে কিভাবে চিনেন?
* তিনি প্রার্থীকে কতদিন ধরে চেনেন?
* প্রার্থীর গুণাবলী এবং শিশুদের সাথে কাজ করার অভিজ্ঞতা কী কী?
* শিশুদের সাথে কাজ করতে প্রার্থী স্বেচ্ছাসেবী ভূমিকার জন্য উপযুক্ত নাও হতে পারে এমন কোনো কারণ আছে কি?
* যদি প্রার্থীর সংগঠনের সাথে বিদ্যমান ভূমিকা থাকে তবে তিনি কি এই দায়িত্বের ভারসাম্য বজায় রাখতে পারবেন?

**ধাপ 6: কমিউনিটির সদস্যদের সাথে অঙ্গীকার সভা**

কমিউনিটি স্বেচ্ছাসেবী কারা হবেন তা ঠিক নেওয়ার পরে, কমিউনিটি নেতা, CP সংস্থা, স্বেচ্ছাসেবী এবং বৃহত্তর কমিউনিটির সাথে একটি আনুষ্ঠানিক সভা করার পরামর্শ দেওয়া হয়।

আপনি কমিউনিটির নেতাকে স্বেচ্ছাসেবীদের উপস্থাপন করতে এবং কমিউনিটির শিশু ও পরিবারকে সাহায্য করার জন্য সবাইকে তাদের ভূমিকা স্মরণ করিয়ে দিতে বলতে পারেন।

কমিউনিটি কর্তৃক নির্বাচিত স্বেচ্ছাসেবীদের উঠে দাঁড়াতে বলুন। তারপর ব্যাখ্যা করুন কিভাবে তাদের নির্বাচন করা হয়েছে।

ব্যাখ্যা করুন যে কমিউনিটিকে অবশ্যই অনুভব করতে হবে যে এই ব্যক্তির সাথে তাদের একটি **সামাজিক চুক্তি** রয়েছে। একটি **চুক্তিতে** উভয় পক্ষকে সম্মত হতে হয় - এই ক্ষেত্রে শিশু ও কেয়ারগিভারদের অবশ্যই তাদের নির্বাচিত স্বেচ্ছাসেবীদের বিশ্বাস করতে হবে। যদিও স্বেচ্ছাসেবীদের অবশ্যই অনুভব করতে হবে যে কমিউনিটি (নেতা সহ) তাকে সমর্থন করে এবং পরিবারকে সাহায্য করার জন্য তাকে সহায়তা করবে।

**ধাপ 6: কমিউনিটি স্বেচ্ছাসেবীর বিবরণ এবং আচরণবিধি স্বাক্ষর**

নিশ্চিত হয়ে নিন যে টার্মস অফ রেফারেন্স এবং আচরণবিধি (উভয় অতিরিক্ত টুল) স্থানীয় ভাষায় আছে যেন স্বেচ্ছাসেবীরা যাতে স্বাক্ষর করছেন তা পড়তে পারেন। যদি তারা পড়তে না পারে তাহলে তাদের সাথে নিবিড়ভাবে আলোচনা করুন। সকল স্বেচ্ছাসেবীর TOR ও আচরণবিধির নিজস্ব অনুলিপি থাকতে হবে।

1. UNHCR MENA আঞ্চলিক টুল, UASC এর জন্য কমিউনিটি সহায়তা স্বেচ্ছাসেবী [↑](#footnote-ref-1)